Balkan - datum: 2017-12-27 DRAGAN ČOVIĆ, PREDSEDAVAJUĆI PREDSEDNIŠTVA O PREDLOGU O DEJTONU 2 Mi odlučujemo kakva će nam biti BiH\nPredsedavajući Predsedništva BiH Dragan Čović rekao je, komentarišući predlog o Dejtonu 2 američkog kongresmena i nekadašnjeg gradonačelnika Dejtona Majkla Tarnera, da ne zna da li će biti Dejtona 2 ili 3, ali poručuje: “Mi odlučujemo o tome kakva će nam biti BiH”.\n“Budemo li se vezali za potrebe sveta, doživećemo sudbinu mnogih koji danas traže na različite načine svoju sigurnost u odlukama Saveta bezbednosti ili skupštine Ujedinjenih nacija”, rekao je Čović i dodao da je BiH daleko iznad te faze, prenosi Fena.\nKomentarišući dešavanja u protekloj godini u BiH, Čović je ocenio da je bilo mnogo iskušenja, ali i da to očekuje BiH i naredne godine.\n“Sve je u našim rukama, i s te strane uveren sam da će biti malo više mudrosti. Svi oni koji vole BiH i koji vole da se ‘busaju u prsa’ kroz određene vidove patriotizma ili rodoljublja, koje vežu za BiH, to mogu na praktičan način da pokažu”, smatra Čović.\nPredsedavajući Saveta ministara Denis Zvizdić ocenio je da je ideja o Dejtonu 2 veoma interesantna i da je ne treba u startu odbaciti.\n“Ako se nastavi dosadašnji međustranački odnos vladajućih političkih partija koji nas uglavnom vodi ka blokadama, ideja o Dejtonu 2 vrlo je interesantna i ne treba je u startu odbaciti”, rekao je Zvizdić novinarima na božićnom prijemu u Sarajevu koji je organizovao nadbiskup vrhbosanski kardinal Vinko Puljić, prenosi regionalna televizija N1.\nZvizdić je to rekao povodom pisma koje je američki kongresmen i nekadašnji gradonačelnik Dejtona Majkl R. Tarner uputio državnom sekretaru SAD-a Reksu Tilersonu u kome je ukazao “na preku potrebu da se Vašington okrene regionu Balkana i preuzme vodeću ulogu u procesu pomirenja” i predložio potpisivanje “Dejtona 2”.\nZvizdić je dodao i da je veoma važno da međunarodna zajednica u BiH deluje u skladu sa svojim mandatom i da pomaže BiH da unapredi neke procese na putu EU integracija, prenele su Nezavisne.\n“Jako je važno da budu prisutni pogotovo kada govorimo o miru i stabilnosti u kompletnoj regiji. Ne može se postojeći Dejtonski ugovor posmatrati kao ‘švedski sto’ i sa njega uzimati samo ono što nekome odgovara. Ne mogu susedne zemlje, pod izgovorom dušebrižništva za BiH, da se mešaju u unutrašnja pitanja BiH. Mislim da je daleko važnije da prestane uticaj susednih zemalja nego da prestane uticaj međunarodne zajednice koja ovde jeste prijatelj evropskih i NATO procesa, prijatelj evropske i ekonomske budućnosti BiH”, rekao je Zvizdić.


Prepoznajte je: Iza osmeha nekad se krije depresija\nTanjug 22. oktobra 2019. 08:14\nPARIZ – Ministar kulture i informisanja Vladan Vukosavljević i reditelj Emir Kusturica sastali su se sinoć u Parizu sa austrijskim piscem Peterom Handkeom, ovogodišnjim dobitnikom Nobelove nagrade za književnost.\nVukosavljević i Kusturica su Handkeu čestitali prestižnu nagradu na večeri koju je on organizovao, a ministar je preneo pozdrave Vlade Srbije i srpske javnosti, koja se, kako je naveo, raduje što je veliki svetski književnik, koji je Srbiji pružio podršku tokom teških godina, dobio zasluženu nagradu.\nMinistar kulture je, kako je saznaje Tanjug, piscu uručio simboličan poklon, rakiju „Ćirilicu“, kao i bocu vina na čijoj etiketi piše „Nobelovcu Peteru Handkeu, iz Srbije, s ljubavlju i poštovanjem“.\nVukosavljević predvodi delegaciju Ministarstva kulture koja boravi u Parizu u cilju jačanja saradnje sa Uneskom u kontekstu ponovnog izbora Srbije u Izvršni odbor te organizacije.\nMinistar kulture će se tokom boravka u Parizu sastati sa pomoćnikom generalne direktorke Uneska Ernestom Otoneom.\nPredviđeno je da danas Emir Kusturica održi predavanje na temu „Kultura i raznolikost“, pre kojeg će se zvanicama obratiti i ministar Vukosavljević.\nKusturica i njegov „No smoking orkestra“ potom će održati koncert u zgradi Uneska, na koji je pozvano oko 1.200 zvanica.


Zvezda pušta u prodaju karte za Ligu šampiona omladinaca! – DELIJE.AT / DELIJE SALCBURG / DELIJE AUSTRIJA\nBiće gužva i na Banovom brdu\nU senci zvezdaškog transa pred početak Lige šampiona, zaboravlja se činjenica da će i omladinci sa Marakane igrati u najkvalitetnijom klupskom takmičenju. Naravno, omladinskom.\nZvezdini omladinci su takođe u grupi sa Liverpulom, Pari Sen Žermenom i Napolijem i svi mečevi će se igrati istog dana, ali u ranijem terminu od seniorskih. Očekuje se veliko inetersovanje navijača i za mečeve omladinaca s obzirom da će na terenu biti neke buduće zvezde Liverpula, Napolija, Pari Sen Žermena i naravno Crvene zvezde.\nKlub sa Marakane je danas objavio cene karata za prvi meč protiv Napolija koji će biti odigran na stadionu na Banovom brdu 18. septembra, od 16 časova. Cene karata su 300 dinara za istočnu tribinu i 500 dinara za zapadnu stranu stadiona na Banovom brdu. Ulaznice je moguće kupiti ili rezervisati od sutra od 10 časova na sledećim prodajnim mestima:\n– Ticketline šop, Novi Beograd, Bulevar Milutina Milankovića 1 (lokal 46), radnim danima od 10 do 18 sati, odnosno subotom od 10 do 16 časova\n– TC VOŽDOVAC, info pult, svakim danom od 10 do 22 časa\nProdajna mesta karata za meč omladinaca Zvezde sa Napolijem biće i na blagajni stadiona „Rajko Mitić“:\npetak od 10 do 18 sati, subota od 15 sati do 20:30, ponedeljak od 10 do 18 časova. Na sam dan utakmice, u utorak, 18. septembra, ulaznice će se prodavati i na blagajni stadiona FK Čukarički od 10 sati do početka meča koji je zakazan za 16 časova.


Predsednik Pacolli je dočekao šefa misue OEBS na Kosovu, Werner Almhofer - Novosti i Događanja - Predsednik Republike Kosova - Hashim Thaçi\nPredsednik Pacolli je dočekao šefa misue OEBS na Kosovu, Werner Almhofer\n“OEBS je odigrao vrlo važnu ulogu na demokratizaciju naše zemlje“, naglasio Predsednik Republike Kosova, Behgjet Pacolli tokom sastanka sa šefom Misije OEBS-a g.Werner Almhofer.\nOEBS, reče on, je uradio jako potrebna dela za našu zemlju, dajući tako vrlo vrednu pomoć u izgradnji demokratskih institucija.\nPredsednik Pacolli je naglasio da cilj institucija i naroda Kosova jeste što brža integracija u evropsko-atlantske institucije. „Mi ciljamo ući u Evropu i da bismo to postigli trebamo biti kompletni u svim oblastima“ reče on.\nU ovom planu, naglasio je, Kosova ima potrebe za reformu u niz oblasti, gde jedna od glavnih je reforma u oblasti prava. Predsednik Pacolli je naglasio da institucije zemlje treba da iznalaze rešenja za prevazilaženje sadašnjeg stanja u sudstvu, gde ima nagomilanih nerešenih predmeta i to, reče on, može se uraditi angažovanjem mladih pravnika, studenata koji su završili studije a nisu našli angažovanje, obučavajući ih i slanjem da pomažu sudije i javne tužioce za svladavanje velikog broja predmeta koje čekaju za razmatranje u odgovarajućim sudovima.\nTakođe, Predsednik Pacolli je naglasio potrebu izmene Zakona o Izborima, dok je još jednom ponovio da Predsednik zemlje treba da se bira glasom građana. U ovom pravcu, on je naglasio da OEBS-a može pomoći njenim savetima.\nŠef Misije OEBS-a na Kosovu, g.Werner Almhofer, je naglasio spremnost organizacije koju on vodi za pružanje svoje pomoći kad god zatreba.\nOn je naglasio da je Misija OEBS-a već 12 godina na Kosovu, dok ova organizacija je prisutna i u drugim zemljama regije.\nG.din Almhofer je naglasio da pomoć OEBS-a se sastoji u pružanju ovih mesta, i Kosova, u pravcu Evropske Zajednice, dajući njenu pomoć za razvoj istinite demokratije, u oblasti vladanja zakona i stvaranju povoljnih okolnosti i sredine za inostrane investicije.\n„OEBS je ovde sada da bi pomoglo, za pružanje podrške, ali glavno angažovanje jeste u vašim rukama“, reče šef Misije OEBS-a, na Kosovu, g.din Werner Almhofer,


16-09-2020 08:49 Izdvojeno Srbija Politika\nDa postoji minimum odgovornosti kod Aleksandra Vučića, Vlada bi bila formirana neposredno nakon izbora. Rezultati izbora su takvi da će Vlada, kakva god ona bila i kako god je zvali - koaliciona ili koncentraciona, suštinski biti jednopartijska, jer Srpska napredna stranka samostalno ima ogromnu većinu i niko im od partnera nije potreban - kaže politikolog i politički analitičar Boban Stojanović na pitanje zašto tri meseca nakon izbora Srbija i dalje nema Vladu! I ne samo Vladu, već nema ni potpuno konstituisan parlament!\nVučić (Foto: predsedik.rs)\n- Kad pogledam ovu turbulenciju nakon Vašingtona i ovo prepucavanje sa SPS, mislim da se Vučić sad pozicionira u odnosu na Ruse i da hoće da SPS-u da što manje, ali da ih ipak zadrži u Vladi kao signal Rusima da je Srbija i dalje posvećena Rusiji. Sa druge strane, na unutrašnjem planu, Vučić odugovlačenjem disciplinuje frakcije unutar SNS, čime svesno ili nesvesno gradi kult ličnosti, jer su sada sve oči uprte u njega, a država funkcioniše i bez Vlade. Dakle, poruka koju on ovim šalje je da Srbija može bez Vlade i Skupštine, sve dok je on na kormilu - rekao je direktor Međunarodnog centra za studije uprave u Beogradu i profesor političkih nauka na Vebster Univerzitetu, politikolog Mladen Mrdalj.


Uptown Funk, od Obame do filma\nNajnoviji remix svetskog muzičkog hita „Uptown Funk” Mark Ronsona i Bruna Marsa, nas ovog puta poput vremeplova vodi kroz 280 filmova i tv serija svih žanrova, nastalih u različitim vremenskim periodima.\nPoslednjih godina se na Youtube kanalu pojavljuju veoma dobri remixi pesme koja je osvojila svet. Podsetićemo vas na a capella verziju koju je L. Young objavio na svom kanalu, a u kojoj je potpuno sam obradio svaki njen deo uključujući i neverovatno dobre prateće vokale.\nNa istom kanalu se može naći i verzija koja je vešto izmontirana iz raznih govora koje je održao sadašnji predsednik SAD, Barak Obama, a čija priča izvučena iz konteksta govora ovoj pesmi daje jedan sasvim novi ton.\nNajnoviju verziju istoimenog hita je nakon tri meseca ozbiljnog rada, nedavno na svom Youtube nalogu postavio neko čiji je nick name dondrapersayswhat, a koji je uspeo da iskoristivši senkvence iz pažljivo odabranih 280 filmova, napravi filmsku priču koja ovoj pesmi daje još jednu, sasvim novu dimenziju.\nPlišano srce na dlanu


Proširenje podataka u Registru zaposlenih u javnom sektoru u KS - Istinomjer\nProširenje podataka u Registru zaposlenih u javnom sektoru u KS\nProširenje podataka u Registru zaposlenih u javnom sektoru u KS sa podacima s općinskog nivoa.\nPriključivanje općina uspostavljenim kantonalnim registrima imenovanih lica i zaposlenih u javnom sektoru, kao i registru javnih nabavki bila je primarna tema sastanka ministrice pravde i uprave Kantona Sarajevo Lejle Brčić sa načelnicima i predstavnicima sarajevskih opština održanog 21. 1. 2021. godine.\nPrezentovanje javnosti podataka o zaposlenima u javnom sektoru Kantona Sarajevo, uspostavljeno registrom zaposlenih 2019. godine, naišlo je na široko odobrenje građana u Kantonu Sarajevo, ali i regionalno je prihvaćena ideja i koncept. Nažalost, pravu sliku zaposlenih u javnom sektoru, odnosno kadrovske kapacitete javnog sektora Kantona Sarajevo, nemamo bez uključenih podataka sa lokalnog nivoga. Upravo zbog navedenog jako je važno da se i općine priključe ovom procesu. Od perioda početka primjene odluke o uspostavljanju ovih registara prošle u sve ‘zakonske’ filtere i nadležne institucije, prije svih Agencija za zaštitu ličnih podataka BiH, potvrdili su zakonitost odluke, odnosno evidentno postojanje javnog interesa da građani znaju sve podatke o utrošku javnih sredstava, pa i po osnovu finansiranja zaposlenih lica.\nLejla Brčić, 21. 1. 2021.\nKako je još pored ostalog nakon sastanka iz Vlade KS saopšteno, načelnici općina su iskazali svoju punu spremnost da se opšinske administracije uključe u već uspostavljene registre ne dovodeći u pitanje zajedničku potrebu uspostavljanju jedinstvenog prikaza ovih podataka.\nNa samom sastanku načelnici Mandić, Tanović, Muzur i Hadžibajrić su potvrdili pristupanje općina Centar, Novo Sarajevo, Ilidža i Stari Grad uspostavljenim kantonalnim registrima, ali i svim drugim aktivnostima koje su budu provodile na polju borbe protiv korupcije. Načelnici Fazlić i Smajić su naglaslili da su u potpunosti opredjeljeni svim aktivnostima koje su u funkciji transparentnosti, te da u potpunosti podržavaju inicijativu Ministarstva pravde i uprave KS, ali i naglasili da će izvršiti dodatne konsultacije na općinskim vijećima, kako bi i navedeni organi bili uključeni u donošenje odluke.\nVlada KS, 21. 1. 2021.\nNačelnik Općine Novo Sarajevo dr. Hasan Tanović održao i šef Ureda za borbu protiv korupcije i upravljanje kvalitetom Kantona Sarajevo Dr. Erduan Kafedžić 15. 2. 2021. godine održali su sastanak u cilju definisanja daljih koraka u vezi priključivanja Općine Novo Sarajevo uspostavljenim kantonalnim registrima imenovanih lica i zaposlenih u javnom sektoru, kao i registru javnih nabavki.\nKako se na zvaničnoj stranici Opštine Novo Sarajevo navodi, na sastanku je razgovarano, između ostalog i o načinu upotrebe rada Registra, te web aplikacije zaposlenih u javnom sektoru.


Kopaonik sezona 19/20\n« u: 08 Siječanj, 2020, 19:06:27 »\nOtvaramo novu temu o Kopaoniku, sezona 19/20\nTokom praznika Skijališta Srbije su zabeležila nezapamćenu posetu do sada u svojim ski centrima. Tokom prvih 6 dana januara samo na Kopaoniku prodato je 46 posto više ski karata u odnosu na isti period prethodne godine. U ovom periodu je ostvaren promet od 27 miliona dinara, što je pokazatelj izuzetnih poslovnih rezultata na samom početku godine. Samo tokom 4. januara na stazama ovog ski centra skijalo je više od 9 hiljada skijaša, što je aposlutno najveća zabeležena posećenost u januaru mesecu od kada postoje Skijališta Srbije.\nOvi podaci pokazuju da za srpskim ski centrima vlada ogromno interesovanje i da su odlična organizovanost, uređenost i pripremljenost staza ono što nas izdvaja od drugih ski centara. U vreme kada je prirodna količina snega izuzetno mala u svim skijalištima u regionu, Skijališta Srbije su zahvaljujući predanom radu, velikim umećem i zahvaljujući sistemima za veštačko osnežavanje pripremila gotovo kompletno skijalište na Kopaoniku za skijanje. Trenutno u ovom ski centru radi 35 staza i 20 žičara i ski liftova, a na stazama ima 30 centimetara utabanog snega\nkako je sve ovo slično, marketing i propaganda vrhunski\nOdg: Kopaonik sezona 19/20\n« Odgovori #1 u: 19 Ožujak, 2020, 13:22:01 »\nPetak 20. mart 2020. godine će biti poslednji dan skijanja, za ovu sezonu, u ski centru Kopaonik, skijalištima Tornik i Stara planina. Zbog mera Vlade Republike Srbije koje se preduzimaju u cilju borbe za sprečavanje daljeg širenja virusa COVID-19, Javno preduzeće Skijališta Srbije zatvara skijašku sezonu u ski centrima Kopaonik, Tornik na Zlatiboru i Stara planina. Ovim putem molimo se građane da poštuju mere i propise koji su predviđeni u vanrednoj situaciji i da se svi zajedno pridržavamo uputstava lekara , kako bismo zdravi i bezbedni dočekali leto na planini.\n« Odgovori #2 u: 05 Studeni, 2020, 13:24:02 »\nda ne otvaramo novu temu pred sezonu 20/21\nmalo mi je nejasno ko je najbolji, svi se samo hvale a o slabostima i manama niko otvoreno ne govori možda nemaju mana, ko zna?!\n« Odgovori #3 u: 07 Studeni, 2020, 15:02:41 »\nI poslije Dejana Dejan!\n« Odgovori #4 u: 21 Studeni, 2020, 18:02:31 »\nKao odgovor ko je najbolji, deponija ispod samog Pancicevog vrha, na 200m od ski staza:


06-06-2020 17:02 Svet Planeta\nU luku Klajpeda u Litvaniji stigao je prvi tanker sa 77 hiljada tona američke nafte, koja treba železničkim cisternama da se prebaci u Belorusiju. Ta nafta će se prerađivatiu rafineriji u Novopolockom. Pre toga je ove godine iz raznih zemalja dovezena sa 19 tankera nafta za beloruske rafinerije jer rukovodstvo u Minsku nije moglo da se dogovori o ceni sa ruskim naftnim kompanijama.\nIzvori nafte (Foto: Pixabay)\nVest da Belorusija počinje da dobija američku naftu izazvala je razne komentare u Moskvi. Najviše je onih koji analiziraju znači li to okretanje Belorusije ka Zapadu. Dolazak američkih tankera je rezultat dogovora predsednika Lukašenka i državnog sekretara SAD Majkala Pompea za vreme njegovog boravka u Minsku prvog februara ove godine.\nDa će stići američka nafta najavio je pre dve nedelje ministar spoljnih poslova Vladimir Makej. Po kojoj će ceni Belorusija kupovati američku naftu za sada se ne saopštava. Govorilo se da će američka nafta stizati i naftovodom iz Poljske da se prerađujeu velikoj beloruskoj rafineriji u Moziru. Predviđeno je da se transportuje 100 hiljada tona nafte mesečno.\nTako će ubuduće osim ruske nafte u Moziru prerađivati i onu koju Belorusija bude kupovala od SAD, Azerbedžana, Norveške i Saudijske Arabije. U državnoj kompaniji Belnefthim objašnjavaju da je rukovodstvo u Minsku odlučilo da iz više zemaljakupuje naftu zbog povremenih nesporazuma sa Moskvom oko cene. Belorusija ne namerava da prestane da kupuje rusku naftu ali će prednost imati oni koji ponude bolju cenu. Iz Rusije će nafta stizati naftovodom Družba, kao i železničkim cisternama.\nPredsednik Belorusije Aleksandar Lukašenko je još u aprilu izjavio da će njegova država uskoro početi na novi način da kupuje naftu pa će prestati večni sporovi sa Moskvom.\n- Što budemo više imali prodavaca nafte bićemo nezavisniji, poručio je Aleksandar Lukašenko. Nije tajna da se Minsk i Moskva više puta nisu mogli dogovoriti oko cene nafte i gasa.\nOd početka ove godine obe velike rafinerije u Belorusiji radile su sa 50 posto kapaciteta jer se krajem 2019. Moskva i Minsk nisu mogli dogovoriti oko dugoročnog ugovora i cene nafte. Argument Moskve je bio da ona ne može da prodaje naftu i gas Belorusiji po unutrašnjim cenama jer je Minsk kasnije reeksportovao energente i na tome dobro zarađivao.\nBelorusija i Jermenija traže bolje...\nPredsednik Putin je saopštio da Belorusija i Jermenija ne prihvataju zajedničku formulu zemalja Evro-azijske ekonomske saradnje oko cene gasa koja bi važila do 2025 godine. Spor je nastao zbog razlika u stavovima oko tarifa za transport gasa. Na jednoj strani su Rusija, Kazahstan i Kirgizija a na drugoj Belorusija i Jermenija.Putin je objasnio da bi se prihvatio predlog oko transportnih tarifa, koji traže Belorusija i Jermenija, mora biti veći nivo integracija tih zemalja u toj zajednici država.\nPredsednik Lukašenko smatra da bi Rusija morala da smanji cene na gas kako one ne bi bile više od onih po kojima se prodaje evropskim zemljama.\nCilj predsednika Lukašenka je da raširi lepezu ekonomskih partnera jer je sada 55 posto trgovine vezano za Rusiju. Lukašenko već duže vreme ističe da osim Rusije Belorusija mora da ima dobre ekonomske veze sa Evropom i Azijom.\nJEZIVO PROROČANSTVO KOJE JE POČELO DA SE OSTVARUJE! Padaće avioni s neba, nafta će goreti! Rat, nestaje svet kakvog znamo\nVELIKA TRAMPOVA POBEDA: Kanada i SAD u poslednji čas postigle NAFTA sporazum težak 1.200 milijardi dolara! (VIDEO)\nKULJA CRNI DIM, NAFTA SE PROSULA PO PUSTINJI: Rusi torpedovali konvoj od 12 tankera sa naftom ID! (VIDEO)\nALARM! Sa jednim potezom nafta bi mogla da skoči do 500 dolara!\nEKOLOŠKA KATASTROFA U ALBANIJI? Nafta teče po ulicama, gejziri plina na svakom ćošku (FOTO, VIDEO)\nKosjeriću neophodni nafta i građevinski materijal


Udruženje poslovnih žena - 4 days ago\nUdruženje poslovnih žena Srbije je raspisalo konkurs za izbor najboljih preduzetnica u Srbiji – „Cvet uspeha za ženu zmaja“.\nUdruženje poslovnih žena - 2 months ago\nUdruženje poslovnih žena Srbije je danas sa kompanijom A1 Srbija održalo onlajn panel i radionicu pod nazivom „Razvoj ideje i kako nam digitalni alati pomažu u tome“, kojima je zvanično otpočelo obeležavanje Međunarodnog Dana devojčica u informaciono komunikacionim tehnologijama (IKT).\nUdruženje poslovnih žena - 3 months ago\nPovodom međunarodnog Dana devojčica u informaciono-komunikacionim tehnologijama, koji Udruženje poslovnih žena Srbije obeležava već dvanaest godina zaredom, sedmi put se organizuje takmičenje za devojčice 7. i 8. razreda osnovnih škola pod nazivom „UHVATI IDEJU“.\nPotrebne su nam ekonomski snažne žene\nUdruženje poslovnih žena Srbije je povodom obeležavanja Međunarodnog dana žena pokrenulo još nekoliko novih projekata usmerenih ka eliminaciji rodnih stereotipa u društvenom i ekonomskom životu žena.\nUdruženje poslovnih žena - 4 months ago\nPrevazilaženje predrasuda i konkretnih prepreka pri zapošljavanju marginalizovanih grupa žena.\nUdruženje poslovnih žena Srbije, treću godinu zaredom realizuje besplatne obuke za pripadnice romske zajednice i druge teško zapošljive kategorije žena (iz ruralnih krajeva i ostale žene kojima je otežan pristup tržištu rada).\nUdruženje poslovnih žena - 6 months ago\nPodrška lokalnim samoupravama za uključivanje marginalizovanih grupa žena u javno zagovaranje.


Afrička Liga šampiona – Navijaci Srbija\nHome > Posts tagged "Afrička Liga šampiona"\nTag: Afrička Liga šampiona\nLiga šampiona: Veliki derbi u Pretoriji, aktuelni prvak Afrike traži istorijsku pobedu\nDošlo je vreme da gledamo ono najbolje što afrički klupski fudbal može da pruži. Liga šampiona je stigla do četvrtfinalne faze, a u subotu su na programu revanš mečevi.Najinteresantniji dvomeč igra se u Pretoriji. Aktuelni i budući šampion Južne Afrike, Mamelodi Sandauns, od 15 časova dočekuje Al Ahli iz\nAfrička Liga šampiona i derbi Magreba\nVreme je za nokaut fazu afričke Lige šampiona. Akcija kreće večeras, kada marokanski Vidad iz Kazablanke stigne na megdan MK Alžiru u okviru prvog susreta borbe za polufinale (21.00). Pošto su se alžirsko-marokanske konfrontacije uvek igrale s intenzitetom i rivalitetom, rezultat ove utakmice je krajnje neizvestan. Vidad će imati\nAfrička Liga šampiona vraća se na scenu posle međunarodne pauze sa nizom odlučujućih mečeva. Sledi 5. kolo grupne faze, a ovog petka borba se vodi u Grupi B. U sklopu nje Mamelodi je već obezbedio prolaz u narednu fazu, dok se Al Hilal Omdurman, Beluzidad i TP Mazembe bore


Silajdžić u Libiji razgovarao s najvišim zvaničnicima - Klix.ba\n14.5.2008. u 11:43\nPredsjedavajući Predsjedništva BiH Haris Silajdžić razgovarao je u Tripoliju, tokom zvanične posjete Libiji, s predsjednikom Parlamenta Libije Miftahom Muhamedom Keibom.\nPredsjedavajući Silajdžić je kazao da mu je drago da se Libija gradi i razvija te izrazio nadu da ubuduće što veći broj bosanskohercegovačkih kompanija radi u Libiji.\nOn je istaknuo da je Bosna i Hercegovina otvorena za investicije te pozvao libijske kompanije i biznismene da intenzivnije učestvuju u projektima u BiH.\nPrema riječima predsjedavajućeg Silajdžića, ekonomska saradnja između Libije i Bosne i Hercegovine je od izuzetnog značaja, ali je važna saradnja i u drugim segmentima.\nIskazao je želju za dolaskom parlamentarne delegacije Libije Bosni i Hercegovini.\nPredsjednik Parlamenta Libije Miftah Muhamed Keiba je rekao da je posjeta predsjedavajućeg Silajdžića temeljac za buduću saradnju Bosne i Hercegovine i Libije.\nPrema njegovim riječima, Libija i BiH su do sada dobro sarađivale, a Libija želi unaprijediti saradnju s BiH na svim nivoima i u raznim oblastima.\nPredsjednik libijskog parlamenta je izrazio nadu za ponovnim uspostavljanjem avionske linije između Tripolija i Sarajeva.\nPredsjedavajući Predsjedništva BiH Haris Silajdžić je tokom zvanične posjete Libiji dao intervjue državnom radiju i državnoj televiziji Libije.\nGovoreći o utiscima o posjeti Libiji, predsjedavajući je istakao da je tokom njegovog susreta s liderom, predsjednikom Moamerom El- Gadafijem, rečeno da između Bosne i Hercegovine i Libije postoji dugi period saradnje te da su odnosi između dviju država dobri i da nema otvorenih pitanja.\nTakođer je u intevjuima istaknuo da se Libija ubrzano razvija i da očekuje intenzivnije učešće bosanskohercegovačkih kompanija u Libiji. Predsjedavajući je kazao da je važno razvijati ekonomske odnose, sarađivati u oblasti kulture i u drugim segmentima od značaja za dvije zemlje.\nPrema njegovim riječima, odnosi između Bosne i Hercegovine i Libije su važni ali i kontinuitet razvoja tih odnosa. Kao posebno značajno istaknuo je važnost praćenja realizacije svih dogovora i potpisanih sporazuma.\nPredsjedavajući Silajdžić je u Tripoliju obišao Centar za istraživanje Zelene knjige (knjiga koju je napisao predsjednik Libije Moamer El- Gadafi) i Ambasadu Bosne i Hercegovine gdje mu je domaćin bio ambasador Ferhat Šeta.Također je posjetio Sabratu, mjesto udaljeno oko 60 kilometara od Tripolija, gdje se nalaze ostaci starog rimskog grada.\nPredsjedavajući Predsjedništva BiH Haris Silajdžić i premijer Libije El-Bagdadi Ali El-Mahmudi potpisali su u Tripoliju Zajedničku izjavu o uzajamnoj saradnji Velike Socijalističke Narodne Libijske Džamahirije i Bosne i Hercegovine za 2008. i 2009. godinu. U Izjavi se navodi da su tokom zvanične posjete predsjedavajućeg Silajdžića Libiji održani sastanci s predsjednikom Libije i s predsjednikom vlade Libije te da su vođeni bilateralni razgovori o metodama unapređenja odnosa između dviju država, ali i o regionalnim i međunarodnim problemima čija rješenja su od obostranog interesa.\nUsaglašeno je, stoji u Zajedničkoj izjavi, da se razmjenjuju mišljenja o bilateralnoj, regionalnoj i međunarodnoj problematici ali i da je u planu potpisivanje sporazuma o poticaju, zaštiti i garanciji investiranja,sporazuma o izbjegavanju duplog oporezivanja i sporazuma o naučno-tehničkoj i kulturnoj saradnji.\nU Zajedničkoj izjavi također piše da će se saradnja na ekonomskom planu odvijati radi povećanja obima investiranja u različitim sektorima, posebno u sektorima nekretnina,energetike, poljoprivrede,turizma i drvnoprerađivačkom sektoru.\nSpominje se i zajedničko učešće na sajmovima, ali se i bosanskohercegovačke firme pozivaju da učestvuju u realizaciji na projektima izgradnje infrastrukture u Libiji.\nU segmentu saradnje u zdravstvenom sektoru, data je podrška zajedničkoj proizvodnji lijekova, prijenosu tehnologija, razmjeni iskustava i pružanju tehničke pomoći i obuke, zatim dovođenju medicinskih kadrova iz Bosne i Hercegovine i zajedničkom radu, odnosno saradnji bolnica iz Libije i Bosne i Hercegovine.\nU segmentu naučne i kulturne saradnje u Izjavi stoji interes za razmjenom studijskih stipendija u različitim oblastima, za zajedničkim radom univerziteta Libije i univerziteta Bosne i Hercegovine, za održavanjem kulturnih seminara i predavanja u svrhu upoznavanja civilizacija i kultura obje zemlje.\nU obraćanju nakon potpisivanja, premijer Libije El-Bagdadi Ali El -Mahmudi je rekao da je Zajednička izjava nastala nakon susreta predsjedavajućeg Predsjedništva BiH Harisa Silajdžića i predsjednika Libije Moamera El-Gadafija te da će, kako je rekao, biti od koristi za obje zemlje i u svim oblastima koje su spomenute u Izjavi. Predsjedavajući Silajdžić je u obraćanju kazao da mu je izuzetno drago što je imao susret s liderom te da je posebno prijatno iznenađen prijateljskom dobrodošlicom u Libiji. Rekao je da je Zajednička izjava od koristi za Bosnu i Hercegovinu i Libiju te je iskazao veliku zahvalnost predsjedniku Libije, libijskoj vladi i libijskom narodu za svu pomoć i podršku koju pružaju Bosni i Hercegovini.\nPredsjedavajućem Predsjedništva BiH Harisu Silajdžiću, tokom zvanične posjete Libiji, ukazana je i posebna čast, koja se ukazuje rijetkim svjetskim državnicima. Naime, priređena je večera u čast predsjedavajućeg Silajdžića kojoj je, u svojoj rezidenciji, domaćin bio predsjednik Libije Moamer El-Gadafi.\nTokom dvosatnog susreta, koji je bio izuzetno otvoren i prijateljski, između ostalog razgovarano je o situaciji u Bosni i Hercegovini, njenom putu ka Evropskoj uniji, zatim o globalnoj političkoj sceni te o unapređenju saradnje između Libije i Bosne i Hercegovine.\nPredsjedavajući Predsjedništva BiH Haris Silajdžić je predsjednika Libije Moamera El-Gadafija pozvao da dođe u zvaničnu posjetu Bosni i Hercegovini.\nSpasioci izvukli trudnicu nakon 50 sati pod ruševinama\n14.05.2008. u 11:49\n14.05.2008. u 10:53


Napustio nas je veliki Lindon Laruš — titan misli kojeg je progonila svetska finansijska oligarhija! | Vestinet.rs\nPočetna AKTUELNO\tNapustio nas je veliki Lindon Laruš — titan misli kojeg je progonila svetska finansijska oligarhija!\nNapustio nas je Lindon Laruš — titan misli, čovek sa neverovatnim enciklopedijskim znanjima, velikom dušom i ljubavlju prema čovečanstvu.\nZauvek će ostati u našem sećanju kao plameni borac za srećnu budućnost čovečanstva, zasnovanu na realizaciji principa fizičke ekonomije – realističkog usmerenja ekonomske misli, čiji je cilj stvaranje materijalnih bogatstava i uslova za socijalno-ekonomski razvoj.\nNasuprot danas dominantnom, u interesu svetske finansijske oligarhije, libertarijanskom usmerenju mejnstrima ekonomske ideologije, Lindon Laruš je protežirao stvarnu ekonomsku nauku u interesu razvoja proizvodnih snaga čovečanstva.\nNjegova koncepcija evroazijskog mosta razvoja od Zapadne Evrope do ruskog Dalekog Istoka, i dalje, do Aljaske i SAD, mogla bi da postane realna alternativa sadašnjem hibridnom svetskom ratu.\nLaruš je predvideo rusofobsku agresiju američke vladajuće elite i upozoravao je na njene pogubne posledice, insistirajući na širokoj međunarodnoj saradnji u stvaranju transkontinentalnih koridora razvoja.\nLaruš je predvideo neizbežno nastupanje globalne finansijske krize mnogo godina pre nego što je do nje došlo.\nČuveni Larušov dijagram, koji pokazuje rastući jaz između obima realne proizvodnje i finansijskih špekulacija, postao je ozbiljno upozorenje za sve misleće ekonomiste.\nAli, pokazalo se da ne samo u Rusiji, nego i u SAD «niko nije prorok u svom selu». Umesto priznanja, Laruš je bio progonjen od strane američke finansijske oligarhije, koja ga je čak poslala u zatvor na osnovu lažnih optužbi.\nSećam se kako me je jedan od rukovodilaca Bruking instituta šapatom ubeđivao da ne kontaktiram sa Larušem, da ne bih pokvario svoju reputaciju.\nKao čovek koji je doputovao u SAD na naučni forum o pitanjima razvoja demokratskih institucija na postsovjetskom prostoru, bio sam šokiran.\nOd tada sam počeo da pažljivo čitam Laruševe publikacije i da posećujem konferencije koje je on organizovao.\nI moram da priznam da su njegova istupanja često bila zrak svetlosti u mračnom carstvu laži i licemerja, koje je ovladalo društvenom svešću «progresivnog» čovečanstva.\nČasopis EIR koji je izdavao Laruš, postao je vodič kroz tamne koridore zapadne vladajuće elite, koji otkriva skrivene mehanizme antiljudske politike svetske finansijske oligarhije.\nPrateći izvore njenog stvaranja od vremena pljačke Vizantijske imperije, on opisuje večnu borbu sa svetskim zlom, ovaploćenim u oligarhijskim klanovima zapadnog kapitalizma.\nMnoge recidive rasizma, nacizma i fašizma, religioznog ekstremizma, koje vidimo u današnjem svetu, nemoguće je objasniti bez Laruševih istraživanja, koja poražavaju svojom istorijskom dubinom.\nLaruš je uživao ogromno poštovanje u ekspertskoj zajednici mnogih zemalja sveta. Sretao sam njegove sledbenike u Indiji, Latinskoj Americi, Kini, Africi i naravno, u Evropi i ZND.\nValjalo bi sačuvati tu međunarodnu ekspertsku zajednicu, okriljenu i nadahnutu idejama Lindona Laruša. One se danas materijalizuju u novom poretku svetske privrede, koji sam nazvao integralnim i koji ujedinjuje interes naroda različitih zemalja za harmonični razvoj čovečanstva.\nLindon Laruštitan misli


Počinju „Dani Vlade S. Miloševića 2020“ - Novosti Plus\nPočinju „Dani Vlade S. Miloševića 2020“\n14 Decembra, 2020 Dragana Morača\t0 Comments\nAkademija umjetnosti Univerziteta u Banjoj Luci od 14. do 17. decembra organizuje kulturnu manifestaciju „Dani Vlade S. Miloševića 2020“.\nOvo je tradicionalna manifestacija, koja se održava od 2000. godine, a ustanovljena je povodom obilježavanja godišnjice rođenja akademika Vlade S. Miloševića, kompozitora, etnomuzikologa i pedagoga.\nZbog pandemije virusa korona, pomjeren je i termin održavanja manifestacije “Dani Vlade S. Miloševića” koja se inače održava u aprilu.\nU realizaciji programskih aktivnosti ovogodišnje manifestacije učestvuju studenti i profesori Akademije umjetnosti Univerziteta u Banjoj Luci, te istaknuti umjetnici.\nUmjetnički program će se izvoditi u prostorijama Kulturnog centra „Banski dvor“ i Akademije umjetnosti. U okviru manifestacije biće dodijeljene nagrade najboljim studentima studijskog programa Muzičke umjetnosti.\n← Uz vaučere moguć odmor na četiri planine u Srpskoj\nHumanitarnom akcijom „S ljubavlju hrabrim srcima“ do prve Banke humanog mlijeka u RS →


Gusle, gusle u beogradu, gusle beograd\nDa bi smo izašli u susret kupcima iz Beograda, od 01. Septembra 2019. trudićemo se da se uvek u Beogradu nalazi određen broj gusala spremnih za prodaju, kako bi ljudi mogli u samom Beogradu da kupe gusle, ili da ih barem odmah vide, isprobaju, pa se za kupovinu opredele kada im odgovara, odmah ili nekad kasnije, tokom vremena.\nNAPOMENA: Ove gusle, sa ove stranice "Gusle - VEĆ U BEOGRADU", naravno nisu jedine naše gusle, koje su spremne za prodaju.\nU Novom Sadu imamo i mnogo širi asortiman, pa ako kupujete iz Beograda ili bilo gde iz Srbije ili iz sveta, možemo da Vam pošaljemo gusle kao paket, poštom. Takođe, pozivamo Vas, da, ukoliko ste u mogućnosti, da nas posetite u našem izložbeno prodajnom salonu u Novom Sadu, blizu centra grada (kod Futoške pijace), na adresi: Vase Pelagića 3 (stan br.9).\nMože se doći i vikendom, ali se treba najaviti dan dva ranije da se proveri da li smo u Novom Sadu, baš taj vikend, odnosno da Vas očekujemo u Vase Pelagića 3 (sprat II, stan 9) u dogovoreno vreme.\nMob tel: 064 / 146 46 36\nFiksni telefon: 021 / 651 83 01\nEVO, ISPOD OVOG TEKSTA, NALAZE SE GUSLE, KOJE SU TRENUTNO DOSTUPNE, DA SE KUPE U BEOGRADU.


Koncert narodnih pesama i igara u Domu kulture - PressLider.rs\nKoncert narodnih pesama i igara u Domu kulture\n2. novembra 2016. 2. novembra 2016. Marina Trmčić\t0 Comments ansambl Kolo, Dom kulture, Igra, Koncert, običaji, pesma\nČačak – Ljubitelji narodnih pesama i igara moćiće da uživaju u celovečernjem koncertu ansambla „Kolo“ u Velikoj sali Doma kulture, u petak, 4. novembra, sa početkom od 20 časova.\n„Kolo“, ansambl narodnih igara i pesama Srbije, sastavljen je od profesionalnih igrača i muzičara. Svoj zadatak, ansambl vrlo uspešno ostvaruje na brojnim koncertima u Srbiji i u mnogim gradovima svih kontinenata. To mu je donelo svetski ugled, mnogobrojna priznanja i nagrade i jedina je ustanova u Srbiji u oblasti scensko-muzičkih delatnosti koja čuva, neguje i predstavlja tradicionalnu umetnost kroz igru, pesmu, muziku i običaje.\nOd osnivanja do danas ansambl „Kolo“ istrajao je u nastojanju da narodnu igru podigne na nivo visoke umetničke interpretacije, njegovi programi predstavljaju uzor, model scenskog etno prikazivanja, objedinjujući osnovne vrednosti tradicionalne kulture.\nAnsambl „Kolo“ predstavlja i pokretni muzej. Oko 2.000 originalnih kostima neprocenjive vrednosti, od kojih pojedini datiraju iz 19. veka, predstavljaju nacionalno blago.\n← Konstruktor štrajkuje glađu u „Prvom partizanu”\nRASTAJU SE ZLATIBORAC I NJEGOV VO „Kad Šarga pođe u klanicu, ja ću u šumu da se isplačem“ →


srbijasport.net - Vesti - Superliga Srbije - TSC: Pružićemo maksimum, verujemo u pobedu u gostima\n21.11.2019 B.Kusovac - Hristov Consulting\nFudbaleri TSC iz Bačke Topolenajavili su da će u 17. kolu Superlige na gostovanju ekipi Mladosti u Lučanima, u subotu, 23. novembra, pružiti dobru igru i pokušati da osvajanjem novih bodova učvrste svoju poziciju u prvom delu tabele.\nNa konferenciji za novinare u Bačkoj Topoli, trener TSC-a Zoltan Sabo istakao je da meč u subotu za njegovu ekipu ima veliki značaj, između ostalog i jer će to biti već treća utakmica sa istim protivnikom u jesenjoj polusezoni (Jedan meč odigran je 2. kolu, a drugi u Kupu Srbije).\n„Ova utakmica dolazi nam posle dve nedelje pauze u prvenstvu, koje smo iskoristili pre svega da se odmorimo posle napornog rasporeda. Sada smo se pripremali za Mladost, jednu dobru ekipu, koja u poslednje vreme igra čvrsto, daje malo golova, ali igra i odličnu odbranu. Imaju dobre rezultate i nas očekuje teška utrakmica“, rekao je Sabo i dodao da veruje da je njegova ekipa spremna da ostvari pobedu u Lučanima.\nNapadač TSC Vladimir Silađi rekao je da očekuje da se TSC u Bačku Topolu iz Lučana vrati sa sva tri boda. „Dve utakmice koje smo odgrali sa njima nisu u ovom trenutku merodavne. Očekujem da odmah na početku, u prvih 15, 20 minuta, otvorimo utakmicu sa pogotkom, i potom gradimo rezultat. Nadam se da ćemo tu njihovu čvrstu odbranu probiti na vreme i tako sebi olakšati posao“, kazao je Silađi.\nVezni igrač Janko Tumbasević istakao je da TSC očekuje tešku utakmicu, sa ozbiljnom ekipom, koja je podizala formu kako je prvenstvo odmicalo. „Sa druge strane, mi smo iskoristili ovu pauzu da se osvežimo, ali i da se što bolje pripremimo za predstojeću utakmicu. Verujem da uz jedan pozotivan pristup utakmici možemo do pobede“, rekao je Tumbasević.\nU prošlom, šesnaestom kolu, ekipa TSC je na domaćem terenuigrala nerešeno sa Voždovcem, 2:2, i trenutno zauzima peto mesto na tabeli Superlige Srbije sa 29 bodova iz 8 pobeda i5 remija, dok je pretrpela 3 poraza. Protivnik TSC u ovom kolu, Mladost, osmi je na tabeli sa22 boda.Te dve ekipe sastale su se prvi put ove godine, u 2. kolu, kada je na svom terenu u Senti, TSC slavio sa 5:1. U osmini finala Kupa Srbije, Mladost je eliminisala TSC, pošto je slavila boljim izvođenjem penala.\nUtakmica TSC – Mladost, igraće se u subotu, 23. novembra, od 16h, na stadionu u Lučanima.\nSuperliga Srbije Muškarci Linglong Superliga Srbije TSC Mladost Srbija Severnobački okrug Bačka Topola


1,5 miliona dinara za uličnu rasvetu u Čajetini – Vila As\nDogađaji • Info • Vesti\nOpština Čajetina će ove godine nastaviti radove na postavljanju ulične rasvete u Čajetini, Zlatiboru, Dobroselici, Ljubišu, Jablanici, Mačkatu, Rudinama, Krivoj Reci i Šljivovici.\nPlanirano je da ove nedelje bude položen električni vod i podignuti stubovi za rasvetu u ulicama Ćaldov put, Kaldrma, Dr. Krstića, Ćeten i Braće Srgilović. Vrednost ugovorenih radova je 1.500.000,00 dinara.\nU toku avgusta biće realizovani radovi na izgradnji javne rasvete duž pešačke staze Zlatibor – Čajetina, niz Kaldrmu. Takođe, ova staza biće uređena prema postojećoj projektnoj dokumentaciji i postavljen prateći mobilijar, letnjikovci i drvene stepenice.\nMesna zajednica Zlatibor priprema javnu nabavku za postavljanje rasvete u centru naselja, u ulici od Autobuske stanice ka Kraljevom trgu, u Ulici Prote Simića (naselje Zova) i postavljanje instalacija za izgradnju javne rasvete niz reku Obudojevicu uz buduću pešačku stazu. Podsećanja radi, Opština je pripremila javnu nabavku za regulisanje i uređenje toka reke Obudojevice od pijace do kraja naselja. Ove nedelje završava se podizanje stubova pored hotela Dunav, u Ulici Dragoslava Zeke Smiljanić, koji su bili uklonjeni tokom rekonstrukcije kolovoza. Takođe, biće podignuto nekoliko stubova rasvete koji nedostaju u naseljima Kamalj, Obudojevica, Gajevi i Centar, prema zahtevima građana i planu MZ Zlatibor.\nU pripremi je nabavka za rasvetu na prilaznom putu ka selu Dobroselica i osvetljenje dela oko crkve. Mesna zajednica Ljubiš planirala je sredstva za osvetljenje oko crkve u selu. Ideja lokalne samouprave je da sva naselja imaju javnu rasvetu najpre u centru.\nU toku 2014.godine biće završena javna rasveta u centru MZ Mačkat, obzirom da je to jedan od najfrekvetnijih poteza u Opštini, kao i centar sela Jablanica. Opredeljena su sredstva da se ove godine uradi deo rasvete u MZ Rudine i MZ Šljivovica. Biće postavljene svetiljke i na postojeće stubove u MZ Kriva Reka.\nU cilju uštede energije, Opština je na 10 linija elektroenergetske mreže postavila tajmere za gašenje rasvete u određeno vreme, posle ponoći. Planirano je da se, radi sprovođenja mera energetske efikasnosti ugrade i uređaji za smanjenje intenziteta osvetljenja, što je novina u svetu i bolje rešenje od potpunog gašenja rasvete. Tome prethodi zamena živinih sijalica natrijumovim. Prva pilot lokacija biće u naseljenom mestu Zlatibor, u ulicama koje su rekonstruisane u prethodnom periodu. Ovaj vid uštede pokazao se kao primer dobre prakse u opštinama u okruženju\nDo kraja građevinske sezone biće završeno postavljanje javne rasvete na svim predviđenim lokacijama, kako na Zlatiboru i u Čajetini, tako i u seoskim mesnim zajednicama.\n“Mademoiselle Serbia” najbrža u trci na Oku\nSaopštenje Pokreta Dveri


Do kraja oktobra će biti završena dubinska analiza BH Telecoma – ASinfo Portal\nSARAJEVO, Do kraja oktobra očekuje se nacrt konačnog izvještaja dubinske analize BH Telecoma, na kojem će se raditi do okončanja posla, što je planirano krajem novembra, potvrdio je generalni direktor BH Telecoma Mirsad Zaimović.\nZaimović nam je rekao da je u toku avgusta konsultant, odnosno revizorska kuća PricewaterhouseCoopers pripremila inicijalni izvještaj s početnim nalazima dubinske analize (due diligence) BH Telecoma.\n“Izvještaj se bazirao na javno dostupnim podacima o BH Telecomu i dokumentima koji su inicijalno dostavljeni konsultantu. U izvještaju su prezentirani podaci o tržištu telekomunikacija u BiH i poziciji BH Telecoma u odnosu na konkurenciju”, kazao je Zaimović.\nDodao je da su takođe prezentovani komercijalni, finansijski i tehnički pokazatelji poslovanja BH Telecoma te da BH Telecom nije imao značajnijih primjedbi na ovaj početni izvještaj koji će poslužiti kao osnova za izradu konačnog izvještaja.\n“U toku septembra i oktobra konsultant se fokusirao na direktne intervjue s ovlaštenim uposlenicima BH Telecoma. Tokom ovih sastanaka s konsultantnom su obrađivane pojedine teme s više detalja”, rekao je Zaimović.\nPodsjećamo, Delegacija Evropske unije u BiH pored dubinske analize BH Telecoma finansira i dubinsku analizu preduzeća HT Mostar.\nRiječ je o analizi koja je jedan od uslova Međunarodnog monetarnog fonda (MMF) za dobijanje sredstava iz kredita.\nRiječ je o detaljnoj analizi finansijskog i organizacionog stanja telekom operatera i pronalaženju dijelova kompanija u kojima postoje problemi pri funkcioniranju.\nNa osnovu analize bit će urađene preporuke kako bi se unaprijedilo poslovanje kompanija i njihova profitabilnost te povećala vrijednost. Klix.ba


Poseta albanskog premijera Edija Rame Srbiji istovremeno je ocenjena kao zloupotreba gostoprimstva i kršenje diplomatskog protokola, ali i kao šansa za novi početak odnosa dve zemlje.\nNakon incidenta sa letećom napravom na prekinutoj fudbalskoj utakmici između Srbije i Albanije, usledila je istorijska poseta Beogradu nakon pauze od skoro 70 godina, koja je u srpskoj javnosti već označena kao još jedan diplomatski incident. Albanski premijer je, naime, pozvao Srbiju da prizna Kosovo i rekao da je nezavisnost Kosova realnost, što je izazvalo revolt srpskog premijera Aleksandra Vučića, koji je ocenio da je reč o provokaciji i da je „realnost da je Kosovo deo Srbije“.\nUprkos sporenjima oko statusa Kosova poseta je ocenjena kao šansa za novi početak odnosa između dveju zemalja na zajedničkom putu ka Evropskoj uniji. Međutim, i pored optimizma u zvaničnim obraćanjima, poseta se u Beogradu između ostalog vidi i kao ustupak međunarodnoj zajednici, koja je, po tim viđenjima, praktično naterala Srbiju da organizuje posetu i da je njen jedini rezultat još jedno ponižavanje Srbije. Tom utisku svakako je doprinela i reakcija premijera Vučića nakon Ramine izjave o Kosovu kako „neće dozvoliti da bilo ko ponižava Srbiju u Beogradu ili bilo gde drugde“. Premijer Vučić je kasnije tokom dana na svom Tviter nalogu napisao „da je zbog provokacije Rame propuštena šansa za novo poglavlje u odnosima dve zemlje“.\nStručnjaci za međunarodne odnose smatraju da je Rama tim potezom želeo da ojača svoju poziciju u Albaniji i da se pokaže kao pokrovitelj svih Albanaca, kao i da nije uspeo da u Beogradu odoli svojim nacionalističkim izazovima. Sa druge strane se primećuje da su i srpski i albanski premijer varnice oko Kosova iskoristili za svoje unutrašnjopolitičke potrebe, i da ne bi trebalo preuveličavati dimenzije tog diplomatskog sukoba. Reklo bi se da je svako obavio svoj deo posla: albanski premijer je rekao nešto što nije niti novo, niti neko veliko iznenađenje, jer je Albanija priznala Kosovo i snažno podržava njegovu nezavisnost, a srpski premijer je tu priliku iskoristio da pokaže čvrstinu oko Kosova i u komunikaciji sa albanskim predstavnicima.\nSenka Kosova u odnosima Srbije i Albanije\n„Čini mi se da i ova poseta svedoči o tome da su odnosi Srba i Albanaca ključni za stabilnost Balkana“, ističe za DW Fahri Musliu, dugogodišnji dopisnik kosovskih medija iz Beograda. Kada je reč o različitim stavovima Srbije i Albanije prema kosovskoj nezavisnosti, Musliju ukazuje da Tirana nema nekog posebnog uticaja na Prištinu. „Priština gradi svoje institucije i svoju samostalnost, ali činjenica jeste da je Kosovo neka barijera u odnosima Beograda i Tirane. Ti odnosi su sve vreme u senci odnosa Beograda i Prištine, što je pokazala i ova poseta. Kada bi Beograd promenio stav prema Kosovu, i kada bi kojim slučajem priznao Kosovo, onda bi i odnosi Srbije i Albanije bili daleko bolji – mislim da bi čak bili i bolji nego odnosi između nekih drugih država u regionu. U svakom slučaju, senka tih odnosa utiče i uticaće i dalje na odnose Srbije i Albanije ukoliko se nešto radikalno ne promeni u odnosima Beograda i Prištine“.\n„Tirana svakako ima jak uticaj u Prištini i to ne bi trebalo kriti, ocenjuje za DW Nenad Đurđević, koordinator Foruma za etničke odnose. Albanija je među prvim državama koje su priznale nezavisnost Kosova, ali i tamo odnosi prema Kosovu i dešavanjima na Kosovu zavise od političke strukture koja je trenutno na vlasti. Svakako da Albanija može da bude važan faktor i u rešavanju statusa Kosova, ali mislim da će se to pitanje ipak pre svega rešavati u dijalogu Beograda i Prištine i tu bi trebalo tražiti rešenje. Mislim da takođe tu ima i drugih uticajnih i važnih faktora, pre svega uticajnih država i međunarodnih institucija, tako da ne bi trebalo ni potcenjivati, ali ni precenjivati stavove Albanije i njen uticaj na rešavanje kosovskog pitanja“.\nU senci svih incidenata i nesporazuma koji su na neki način nastavljeni i tokom same posete Beogradu ne znam koliko zaista posetu albanskog premijera možemo ocenjivati kao istorijsku, kaže Fahri Musliu. Nakon fudbalske utakmice takođe je bilo neprijatnih izjava na obe strane i ja se nadam da je makar deo razgovora bio posvećen naporima da se malo spusti lopta. Pre bih zato rekao da je ta poseta predstavljala neka odškrinuta vrata koja bi trebalo da dovedu do ubrzanja u međusobnim kontaktima. Moram ipak da primetim da su i mediji u Tirani i na Kosovu negativno doprineli odnosima Srbije i Albanije svojim pisanjem, kaže Musliu:\nUobičajeni protokol: Premijer Albanije ispred zastave Srbije\n„Mediji u Tirani su i tokom posete izveštavali kako se Edi Rama tokom počasne smotre klanjao srpskoj zastavi, a da tu nije bilo albanske zastave. To pokazuje da neki novinari ne poznaju protokol, jer bi znali da tom prilikom počasna garda nosi zastavu samo svoje države. Takođe, vidim da je na društvenim mrežama bilo dosta priče kako u Beogradu nigde nema albanske zastave, ali ona jeste bila prisutna svuda tamo gde su se vodili zvanični razgovori. A u Beogradu već godinama nikada nije ni bilo po gradu zastava neke druge države kada neki predsednik ili premijer strane države boravi u zvaničnoj poseti. Žao mi je što i mediji doprinose tom negativnom naboju, i na taj način otežavaju poboljšanje odnosa“.\nSadašnji trenutak u srpsko-albanskim odnosima karakteriše slabo međusobno poznavanje i nepoverenje, smatra Nenad Đurđević. Pri tome zabrinjava zaista visok stepen netrpeljivosti koji je izašao u javnost nakon incidenta sa dronom na fudbalskoj utakmici i koji će se, što je najgore, najverovatnije nastaviti, napominje Đurđević. „To je jedan zabrinjavajući nivo nacionalističke pa i šovinističke euforije, koju smo zabeležili i u medijima i u javnosti. Iskreno se nadam se da će nakon ove posete, i pored razlika u stavovima, započeti neki drugačiji vid komunikacije između Srbije i Albanije, ali i između Srba i Albanaca“.\nPojedini srpski političari u Raminoj izjavi takođe vide još jedan znak da se ne odustaje od ideje Velike Albanije. Ideje Velike Albanije, ali i Velike Srbije, na žalost još uvek žive u regionu, i očito da i dalje ugrožavaju normalizaciju međusobnih odnosa. „Takve ideje su potpuno u suprotnosti sa stabilnošću regiona i sa, naravno, članstvom u EU, napominje Nenad Đurđević. Dakle, to su projekti daljih konflikata, to su projekti sukoba i praktično poruke da mi ne možemo da živimo zajedno u državama koje su multietničke, multinacionalne i multikonfesionalne, već da moraju da se zaokružuju po nekoj etničkoj osnovi. Zato se nadam da 25 godina nakon pada berlinskog zida ta poseta ipak može dovesti do pada malih zidova netrpeljivosti i nepoverenja na Balkanu“, kaže Đurđević.\n„Tu priču o Velikoj Albaniji ili Velikoj Srbiji podstiču nacionalisti i ekstremisti sa obe strane, jer oni samo na takav način mogu da prežive i opstanu, smatra Fahri Musliu. To mora da se eliminiše i da se kaže da su granice tu gde jesu, i da ako obe države pretenduje da budu članice Ebvropske unije onda ne znam šta u tom kontekstu znače Velika Albanija ili Velika Srbija. Jer, ako svi težimo nekim fiks idejama i projektima iz prošlosti, onda su čitav region, odnosno i Srbi i Albanci otišli u sunovrat, ocenjuje Musliu.\nKljučne reči Albanija, Srbija, Kosovo, Aleksandar Vučić, Edi Rama, politika\nTrajni link https://p.dw.com/p/1Dl4j


14.03.2016 u 21:05\nUpotreba antibiotika u poljoprivredi, odnosno u proizvodnji hrane životinjskog porekla, predstavlja globalnu opasnost za javno zdravlje zbog čega je hitno potrebno pokrenuti akciju, upozorila je Međunarodna organizacija potrošača. Svetski dan potrošača obeležava se sutra i potrošačke organizacije širom sveta pozivaće multinacionalne lance brze hrane da uklone iz svojih jelovnika meso gajeno uz pomoć antibiotika. Konzjumer internešenel je, da podsetimo, još u novembru prošle godine upozorio na ovaj problem i saopštio da se očekuje da će upotreba antibiotika u poljoprivredi porasti za dve trećine u narednim godinama, i to sa 63.200 tona u 2010. na 105.600 tona u 2030. godini. Upućeni su zahtevi na adrese tri velika lanca brze hrane „Mekdonalds”, „Sabvej” i KFC i zatraženo je od njih da\n08.03.2016 u 20:05\nPotrošači izbegavaju da se žale sudu\nI pored toga što su laki na rečima i trgovcima često prete tužbom, nezadovoljni potrošači retko se odlučuju da pravdu sami potraže na sudu. Čak i najuporniji odustaju na pola puta iako su, po zakonu, potrošačke tužbe (vrednosti spora do 500.000 dinara) besplatne, odnosno oslobođene svih taksa. Za prosečnog kupca u Srbiji zato mora da je potpuno neverovatno zvučala nedavna vest da će farmaceutska kompanija „Džonson i Džonson”, odlukom suda, verovatno morati da isplati 72 miliona dolara odštete porodici žene koja je umrla od raka jajnika, jer je zaključeno da se razvio kao posledica upotrebe njihovog dečjeg pudera. On uglavnom nije u stanju da zameni ni običan par cipela, a kamoli da uđe u spor sa iole ozbiljnijom kompanijom. Ministarstvo trgovine nedavno je iznelo podatak\n07.03.2016 u 20:05\nGazirani sokovi dominantni u potrošnji\nPotrošnja gaziranih sokova u Srbiji tri puta je veća nego potrošnja voćnih sokova, na šta utiču niža maloprodajna cena, agresivna marketinška kampanja i prepoznatljivost multinacionalnih brendova, prenosi portal „Agrarije”. Prema istom izvoru, u Srbiji je prošle godine popijeno 400.000 tona gaziranih napitaka i 71.000 tona nektara (sokovi sa 52 odsto voćnog sadržaja). Potrošnja koncentrovanih sokova i sokova u prahu je na trećem mestu sa 45.000 tona. Sokovi sa 100 odsto voćnim sadržajem sa potrošnjom od oko 17.000 tona zauzimaju skroman udeo na tržištu. Razlog tome je visoka cena u odnosu na druge kategorije voćnih sokova. Poznavaoci tržišta navode još neke neke razloga zbog kojih se kupci radije odlučuju za gazirane napitke nego za „sto odsto” voćne sokove, recimo\n21.02.2016 u 22:06\nŠećere tražiti u deklaraciji proizvoda\nDa li bi se i najveći ljubitelji „Starbaksa” odrekli omiljenog napitka ukoliko bi na čaši bilo istaknuto da sadrži gotovo 100 grama šećera ili da sa samo jednom porcijom u organizam unesu dodatnih (nepotrebnih) 400 kalorija? Razmislili bi, verovatno, i da je reč o upola manjoj količini. Upravo objavljeni rezultati istraživanja o sadržaju šećera u pojedinim toplim napicima poput čaja, čokolade i kafe na tržištu Velike Britanije pokrenuli su još jednom globalno pitanje prevelikog unosa šećera i njegovog uticaja na sve lošije stanje našeg zdravlja. Dr Milka Popović, načelnik Centra za higijenu i humanu ekologiju Instituta za javno zdravlje Vojvodine, kaže za „Politiku” da podaci objavljeni u Velikoj Britaniji ne ohrabruju i da je situacija i kod nas slična. – Okruženje u kome živimo se potpuno\n16.02.2016 u 09:05\nNajveći proizvođači kafe u Srbiji traže da im država dozvoli isticanje akcizne markice na svojim proizvodima što bi moglo da bude rešenje za početak suzbijanja šverca i borbe sa nelojalnom konkurencijom. Procene su da je oko 20 odsto tržišta kafe u sivoj zoni, da su gubici proizvođača, ali i države zbog toga ogromni. Zbog nelegalne trgovine budžet je, prema nekim procenama, godišnje oštećen više miliona evra. I pored evidentnog gubitka u Ministarstvu finansija ovakvu meru za sada ne razmatraju, ali su za „Politiku” rekli da se „takva mogućnost u nekom narednom periodu ne isključuje”. – Ako već plaćamo porez na ime akciza ne vidimo razlog da i ne\n02.02.2016 u 09:05\nPotrošači se najviše žale na društvenim mrežama\nDve trećine nezadovoljnih potrošača ne podnosi formalni prigovor kompanijama, pokazuju istraživanja. Svoju potrebu da izraze nezadovoljstvo iskazaće radije na društvenim mrežama i forumima ili će se požaliti rodbini i prijateljima. – Prag tolerancije nije isti za sve pa tako i potrošači neće reagovati isto kada nisu zadovoljni proizvodima ili uslugom. Retki su oni koji popunjavaju prigovor i mirno čekaju rešenje – kaže dr Ivana Mijatović, vanredni profesor Fakulteta organizacionih nauka u Beogradu i član jedne od komisija za standarde Instituta za standardizaciju Srbije\n19.01.2016 u 11:05\nPojedini građani imaju problem da registruju vozila jer u Agenciji za bezbednost saobraćaja dokumentaciju nema ko da potpiše. Naime, kako „Potrošač” saznaje, 31. decembra v. d. direktora je istekao mandat, novi nije još imenovan, a jedino on može da stavi popis na uverenje o ispravnosti (atest) automobila kod kojih je ugrađen plin. O ovom problemu obavestio nas je čitalac koji je prošle nedelje bezuspešno pokušavao da produži registraciju. – Pre izvesnog vremena ugradio sam u svoj putnički auto uređaj za tečni naftni gas tj. plin. Kako prilikom takve prepravke vozila mora da se uradi uverenje o ispravnosti (atest), to sam i učinio preko Auto-moto saveza – objašnjava naš čitalac. On ističe da je atest platio 11.000 dinara, i tom prilikom mu je rečeno da će ga kroz\nTrgovci koče povraćaj PDV-a za bebe\nRoditelji sve češće imaju problem kako da vrate porez (PDV) za kupljene bebi-proizvode, što je kao pogodnost za porodice sa nižim primanjima uvedeno pre tri godine. Čitateljka koja se javila redakciji „Potrošača” požalila se da poslednji put nije uspela da refundira novac jer sve više trgovaca na fiskalnom računu ne označava precizno da je reč o dečjoj hrani, kašicama ili pelenama, zbog čega je Poreska uprava odbila da joj za tu robu vrati plaćeni iznos poreza! – Recimo, umesto da proizvod zavedu kao „kašica za bebe od ćurećeg mesa HIP”, trgovci ga označe kao „HIP ćuretina”, ali za Poresku upravu to nije dovoljno jasno i nisam uspela da refundiram novac – objasnila je čitateljka iz Beograda. Ona kaže da se zbog „neverovatnih razloga jedna korisna akcija previše zakomplikovala” i da bi i\n29.12.2015 u 09:05\nKampanja „Moja Srbija” donela je ove godine našoj zemlji rast broja domaćih i stranih turista za 12 odsto, a broj noćenja je povećan za devet procenata. Zbog ovako dobrih rezultata od 1. januara biće nastavljena akcija sa vaučerima i trajaće tokom cele sledeće godine, najavio je potpredsednik vlade i ministar trgovine, turizma i telekomunikacija Rasim Ljajić. Prema njegovim rečima čak 14.000 ljudi je koristilo vaučere, ukupno je ostvareno 118.000 noćenja ili, u proseku, 8,5 noćenja po korisniku. Domaći turisti su najviše posećivali Vrnjačku Banju, Beograd, pa Zlatibor, dok su strani turisti najviše dolazili u Beograd, Novi Sad i na Zlatibor, a potom i u Vrnjačku Banju. Statistika pokazuje da su strani turisti stizali iz BiH, zatim Turske, Crne Gore, Nemačke, Bugarske, Slovenije,\n06.08.2020 u 08:15


U okviru akcije „Nedelja za čistiju Vojvodinu“ koju Pokrajinski sekretarijat za urbanizam i zaštitu životne sredine organizuje zajedno sa Nacionalnim parkom Fruška gora, Javnim preduzećem „Vojvodinašume“, Zavodom za zaštitu prirode Vojvodine, gradom Novim Sadom i brojnim lokalnim samoupravama u periodu od 24. do 27. juna 2019. godine, akcija čišćenja danas je održana i u Subotici. Akciji sprovedenoj na divljoj deponiji iza salona „Vitorog“, u naselju „Prozivka“, odazvalo se oko stotinak Subotičana.\nPodsekretar Pokrajinskog sekretarijata za urbanizam i zaštitu životne sredine, Brankica Tabak istakla je da je ova akcija dokaz da „ljudi u jednoj nedelji mogu da naprave čudo“.\n– Akcija 'Nedelja za čistiju Vojvodinu', nije obavezujućeg karaktera. Ona proizilazi iz Deklaracije o zaštiti životne sredine i podrazumeva i brigu o zaštiti životne sredine. Ovom akcijom, u okviru koje će se na teritoriji AP Vojvodine u ovoj nedelji očistiti 36 lokaliteta u 20 lokalnih samouprava doprinosimo da i Srbija bude čistija i zelenija. Na ovaj način će se pokazati kako mogu da se udruže privatni i javni sektor i kako ljudi mogu zajedno da izađu na ona mesta koja su prepoznata kao problematična, da ih očiste i tako doprinesu svojoj lokalnoj zajednici – rekla je Brankica Tabak.\nSekretar Sekretarijata za društvene delatnosti Jasmina Stevanović naglasila je da se subotička lokalna samouprava sa zadovoljstvom priključila ovoj akciji, s obzirom na to da, kako je rekla, i druge lokalne samouprave imaju problema sa divljim deponijama.\n– Za čišćenje upravo ove lokacije u okviru akcije 'Nedelja za čistiju Vojvodinu' odlučili smo se zato što je 'Prozivka' jedna od najgušće naseljenih mesnih zajednica u našem gradu. Mi raspolažemo podatkom da na teritoriji grada Subotice ima oko 90 divljih deponija. Taj broj se iz dana u dan menja, a među prioritetima za uklanjanje u narednom periodu su divlje deponije oko pruge u naseljima Zorka i Palić. U okviru ove akcije neophodno je i da razvijamo svest svakog pojedinca, pre svih kod dece, s namerom da shvate koliko je značajna zaštita i unapređenje životne sredine i održivog razvoja – naglasila je Jasmina Stevanović.\nAktivista Bojan Šaralov je kazao da se sa velikim zadovoljstvom priključio ovoj akciji, pogotovo što, kako je naveo, subotička lokalna samouprava tokom protekle tri godine radi na rešavanju ključnih ekoloških problema u gradu, među kojima su i divlje deponije.\nPored predviđanja da se do kraja 2020. godine iz prodaje povuku plastične kese, u Deklaraciji o zaštiti životne sredine usvojenoj na Skupštini AP Vojvodine, 28. maja 2019. godine, govori se i o uvođenje ekoloških energetskih sistema za grejanje, podsticanju unapređenja javnog gradskog prevoza nabavkom ekološki prihvatljivih vozila na električnu energiju i gas, obuhvaćene su i aktivnosti na zaštiti prirodnih vrednosti i biološke raznovrsnosti, zatim na unapređenju sistema zaštićenih područja, povećanju pošumljenosti.


Beograd i Brisel posvećeni EU perspektivi Srbije - Izazov\nRadio-televizija Srbije\t 25. januara 2022. 16:02\n"U skladu sa poboljšanom metodologijom proširenja, Srbija treba da se fokusira na temeljne reforme. Napredak u poglavljima iz oblasti vladavine prava i osnovnih prava, kao i o normalizaciji odnosa Srbije sa Kosovom*, i dalje je od suštinskog značaja i odrediće tempo pristupanja pregovore u celini", navodi se u zajedničkom saopštenju.\nNagalšava se da je u Srbiji "primećen napredak u obalsti vladavine prava" , a dogovoreno je da zemlja nastavi reforme posebno u oblasti pravosuđa, borbe protiv korupcije i organizovanog kriminala, slobode medija i procesuiranja ratnih zločina pred domaćim sudovima.\n"Učesnici su se složili oko važnosti pravilnog funkcionisanja demokratskih institucija i jačanja sveukupnog poverenja u izborne procese kao suštinskog za demokratija i vladavina prava", navodi se u tekstu saopštenja.\nUčesnici Saveta EU-Srbija složili su se da je potrebno da se Srbija konstruktivno angažuje u dijalogu Beograda i Prištine i da "u dobroj veri i u duhu kompromisa" radi na postizanju sveobuhvatnog pravno obavezujućeg sporazuma koji bi trebalo da reši ključna otvorena pitanja između dve strane i doprinese regionalnoj stabilnosti.\n"To je ključno kako bi Srbija i Kosovo mogli da napreduju po svom evropskim putevima. Učesnici su ponovili svoja snažna očekivanja da će se svi već postignuti sporazumi u potpunosti poštovati i sprovoditi, sa fokusom na uspostavljanje Zajednice srpskih opština. Izraženo je i zaljenje zbog konstatacije da vlasti u Prištini nisu dozvolio održavanje referenduma o ustavnim amandmanima, za razliku od prakse u prošlosti", navodi se u saopštenju Saveta EU i Srbije.


Amazon u srcu Bosne i Hercegovine - TU magazin\nNa oko 40 kilometara od Mostara nalazi se jedan potpuno neočekivan prizor nastao radom prirode, i taj fenomen je danas pod zaštitom države. Radi se o vodopadima koji više liče na nešto što biste očekivali u amazonskoj prašumi, a ne u srcu Bosne\nVodopadi Kravice su prava mala oaza prirode, nastali su na reci Trebižat, a sa 150 metara širine vode koja se spušta sa oko 30 metara visine, predstavljaju zaista fascinantan prizor. Ovaj deo zemlje je jedno od omiljenih hercegovačkih izletišta i kupališta, a u poslednje vreme ga posećuje i veliki broj stranih turista.\nOsim kupanja i uživanja u samom vodopadu, za turiste su ovde spremni i ostali sadržaji, tu je bogata gastronomska ponuda, vožnja kajacima i kanuima, a za one koji ne vole toliko da se “aktivno” bave turizmom, tu je i vozić koji obezbezbeđuje prevoz po okolini.\nVodopad je otvoren preko cele godine, dok je od aprila do oktobra najposećeniji. Najveća dubina je pet metara, i zbog sigurnosti kupača i turista nije dozvoljeno kupanje u neposrednoj blizini vodopada.\nUlaz se naplaćuje oko 10 evra svim gostima koji imaju prebivalište van Bosne i Hercegovine.\nSledeći tekstKamps Bej – nova afrička turistička meka


Osnovano Zajedničko telo za utvrđivanje posledica NATO bombardovanja po zdravlje ljudi i životnu sredinu | Energetski portal Srbije\nOsnovano Zajedničko telo za utvrđivanje posledica NATO bombardovanja po zdravlje ljudi i životnu sredinu\nSporazumom Ministarstva zaštite životne sredine, Ministarstva zdravlja, Ministarstva odbrane i Ministarstva prosvete, nauke i tehnološkog razvoja, osnovano je Zajedničko telo za utvrđivanje posledica NATO bombardovanja Republike Srbije po zdravlje ljudi i životnu sredinu.\nU saopštenju Ministarstva zaštite životne sredine navodi se da su Sporazum potpisali ministar zaštite životne sredine Goran Trivan, ministar zdravlja Zlatibor Lončar, ministar odbrane Aleksandar Vulin i ministar prosvete, nauke i tehnološkog razvoja Mladen Šarčević.\nPosle višemesečnih priprema i rada, pomenutim sporazumom formirano je telo koje će okupiti najeminentije istraživače, naučnike, stručnjake i institucije Srbije, sa zadatkom da ispitaju sve naučne i stručne činjenice koje su relevantne za utvrđivanje posledica bombardovanja 1999. godine.\nTrivan je nakon potpisivanja ovog dokumenta rekao da Srbija ima obavezu prema građanima da utvrdi istinu u vezi agresije NATO, jer je to pitanje naše budućnosti.\nKada shvatimo šta se dogodilo, znaćemo i kakve mere da preduzmemo kako bi zaštitili građane i biodiverzitet naše zemlje od posledica, istakao je on i objasnio da će istraživanja obuhvatiti ne samo posledice bombardovanja osiromašenim uranijumom, već i zagađenja nastala uništenjem hemijskih i petrohemijskih postrojenja čije posledice mogu biti dramatične.\nIstraživanja će, kako je naveo, biti sprovedena na celokupnoj teritoriji Srbije, uključujući i teritoriju Kosova i Metohije, gde je bilo najviše bombardovanja projektilima sa osiromašenim uranijumom.\nPokušaćemo da istraživanja proširimo na Kosovo i Metohiju. Građani naše južne pokrajine imaju pravo da znaju istinu o tome kakve su posledice bombardovanja na tom području, deca na Kosmetu imaju pravo na zdrav život, podvukao je ministar.\nPrema njegovim rečima, u okviru Zajedničkog tela delovaće Međuresorno koordinaciono telo, Savet, Nacionalna mrežna laboratorija i Upravni odbor.\nMeđuresorno koordinaciono telo, kako je objasnio, biće angažovano na prikupljanju, analizi i pripremi materijala sa podacima o promenama u stanju životne sredine i prirode, pre i posle NATO bombardovanja, a u njegov rad biće uključeni i drugi eminentni stručnjaci, naročito instituti.\nNacionalna mreža laboratorija objediniće rad akreditovanih državnih i privatnih laboratorija, radi prikupljanja izveštaja o ispitivanjima koji se odnose na istraživanje pojava zagađenja radioaktivnim materijalom i istraživanje hemijskog i biološkog zagađenja, precizirao je ministar.\nTrivan je istakao da će Zajedničko telo imati potpunu naučnu autonomiju u svom radu, ocenivši da će istraživanje posledica bombardovanja imati veliki odjek ne samo u regionu, već u čitavom svetu.\nSrbija ne želi da osuđuje druge, nego da pomogne sebi. U međuvremenu su se promenile administracije u zemljama koje su učestvovale u zločinu protiv Srbije i bilo bi humano da današnje administracije pomognu našoj zemlji u saniranju posledica bombardovanja, rekao je Trivan.\nOn je pozvao čitavu zemlju da bude ujedinjena oko ovog pitanja i podrži rad Zajedničkog tela za utvrđivanje posledica NATO bombardovanja Republike Srbije po zdravlje ljudi i životnu sredinu.\nZajedničko telo za utvrđivanje posledica NATO bombardovanja Republike Srbije


RTS :: Babićeva osvojila bronzu na EP u trostavu\nOstali sportovi Babićeva osvojila bronzu na EP u trostavu\nčetvrtak, 27. jul 2017, 15:04 -> 18:41\nBabićeva osvojila bronzu na EP u trostavu\nBabićeva je rezultatom 442,1 krug osvojila treću medalju za Srbiju na ovogodišnjem Evropskom prvenstvu, posle ekipnog zlata seniora pištoljem i srebra Damira Mikeca u pojedinačnoj konkurenciji u istoj disciplini.\nKako je saopštio Streljački savez Srbije, Babićeva je u kvalifikacijama bila prva, u finale se plasirala sa 580 krugova (193 klečeći, 198 ležeći, 189 stojeći stav). Ona je dobro počela finale, tokom gađanja iz prvog, klečećeg stava je vodila, ali kad je krenulo pucanje iz ležećeg stava, izgubila je vodeću poziciju, a u jednom trenutku se nalazila i na šestom mestu.\nPred poslednju fazu finala, stojeći stav, kada počinje ispadanje, ustalila se na trećem mestu i malo joj je nedostajalo da osvoji srebro, pošto je, u trenutku kada ispada trećeplasirana, zaostajala je samo 0,2 kruga za drugoplasiranom Norvežankom Dženi Stene.\nZlato je ubedljivo osvojila Ukrajinka Ana Ilina rezultatom 453,8 krugova, što je novi evropski rekord finala, dok je Dženi Stene osvojila srebro rezultatom 452,6 krugova.


Evropa ovo ne pamti: Tope se mostovi i putevi, a tek stižu oluje - Sputnjik Srbija\nEvropa ovo ne pamti: Tope se mostovi i putevi, a tek stižu oluje\n16:51 27.07.2018 Preuzmite kraći link\nOpasan toplotni talas zahvatio je zapad i sever Evrope, a njegov vrhunac očekuje se danas, ali neće posustati ni tokom vikenda.\nYouTube / RTS Sajt - Zvanični kanal\nNevreme protutnjalo kroz Kragujevac, ulice poplavljene (video)\nSredište toplotnog talasa se nalazi na zapadu Francuske, odnosno istoku Nemačke, a sam vrhunac se očekuje danas.\nMeteorološka stranica „Akuveder“ javlja da se izuzetno visoke temperature očekuju i tokom vikenda, a istu prognozu daje i „Sivir veder Jurop“.\nKako javlja „Gardijan“, u Velikoj Britaniji padaju rekordi, a pojavili su se i neočekivani problemi usled toplotnog talasa.\nTemperatura je počela da utiče i na železničku infrastrukturu, zbog čega vozovi voze sporije.\nProbleme u železničkom saobraćaju ne stvaraju samo visoke temperature, nego i oluje i grmljavina na severu zemlje, za koje „Gardijan“ javlja da su uticali na signalizaciju na železnicama, što je takođe dovelo do problema.\nZbog ekstremnih temperatura u Velikoj Britaniji već drugi dan ne saobraćaju regularno ni vozovi kroz tunel Lamanš.\nPutnici koji putuju vozovima ispod Lamanša suočili su se juče sa šestočasovnim odlaganjem polazaka, dok ih je danas operater upozorio da će čekati i više od tri sata i to zbog problema sa vazduhom u kabinama, prenosi AP.\nJadran osuđen: Led s Antarktika potapa Dalmaciju\nOsim toga, javljaju i kako se vrhunac toplotnog talasa poklopio sa jednim od najprometnijih dana u zemlji, kada su u pitanju letovi.\nŠkola se završila i britanske porodice ovog petka kreću na putovanja, a postoji opasnost od brojnih pregrejanih automobila na putevima, što će takođe otežati promet.\nPoznati britanski zeleni travnjaci više se ne zelene, a toplotni talas utiče i na životinje, pa veterinari javljaju da su ovog jula primili najviše divljih životinja u istoriji, preneo je „Indeks.hr“.\nInače, očekuje se da temperatura danas u Britaniji dostigne rekordnih 38 stepeni, čak i više, a najavljeno je i nevreme.\nKako javlja „NL Tajms“, u Holandiji je srušeno čak 15 temperaturnih rekorda.\nHolandija treći dan zaredom meri temperature više od 30 stepeni, a temperaturni rekordi oboreni su na 15 različitih meteoroloških stanica od 33 koje su postavljene širom zemlje.\nNjihov nacionalni meteorološki institut je izdao narandžasto upozorenje zbog vrućine još u sredu, a to upozorenje je i dalje na snazi.\nŠišmiši u Australiji masovno padaju mrtvi: Vrućina im spržila mozak\nU Apeldornu je lokalni zoološki vrt morao da zatvori deo sa makaki majmunima, jer su temperature zbog kamenja prešle 50 stepeni.\nU Frieslandu je zatvoren jedan od mostova, jer se metal u njemu usled prevelikih vrućina toliko zagrejao i spojio, da se više ne može otvoriti za prolaz brodova.\nIsto se dogodilo sa mostovima u Amsterdamu gde je zatvoreno 12, a toliko su se ugrejali, da su se „spojili“ na delu koji bi trebalo da se otvori kako bi ispod njega prošli brodovi.\nKanal u Amsterdamu, Holadnija\nGradski službenici pokušavaju da ohlade mostove, nakon čega će napraviti novu procenu stanja i videti mogu li se mostovi opet otvoriti. Došlo je i do topljenja asfalta, uginuća hiljadu riba u Krabeplasu kraj Vlardingena, a počele su da se razvijaju i opasne alge zbog kojih je izdato upozorenje.\nU Francuskoj su pak temperature preko noći pale na 24,6 stepeni, a meteorolozi javljaju da u Parizu toliko visoke temperature nisu zabeležene od 1976. godine, prenosi „Lokal.fr“.\nFrancuzi stoga, kao i ostatak Evrope zahvaćen toplotnim talasom, iščekuju oluje najavljene za danas koje bi trebalo da snize temperature.\nZa danas su najavljene temperature do 36 stepeni u Parizu, te do čak 39 u Oseru.\nNaime, u jednom od vozova u Parizu juče je zabeležena rekordna temperatura od 37,1 stepeni, a kako piše „Lokal.fr“, stvaran osećaj, s obzirom na vlagu u vazduhu, bio je 43,8 stepeni.\nZato je osoblje RER B linije na stanicama putnicima delilo flašice vode zbog ekstremnih uslova u njihovim brzim vozovima.\nU Nemačkoj se oko 250 vatrogasaca bori s velikim šumskim požarom, oko 20 kilometara od Berlina, zbog kojeg su delimično zatvoreni auto-putevi A9 i A10.\nZbog toga je napravljen bezbednosni krug od jednog kilometra kako bi se smanjila opasnost, a vatrogasci poručuju za „Bild“ da trenutno pokušavaju da utvrde o kakvoj se tačno municiji radi.\nZbog nepristupačnog terena, u vazduhu je helikopter koji pomaže u proceni situacije, a sinoć je korišćen i vatrogasni tenk nazvan „Marija“, koji se sigurno može probiti kroz požar, uprkos opasnosti od municije.\nVatrogasci su poručili da najveću opasnost za širenje požara predstavlja vetar koji je najavljen za danas, a koji bi požar mogao proširiti.\nVatra je zahvatila oko 90 hektara šume. Za tu regiju su danas najavljene temperature od 34 stepena.\nKako javlja FAZ, nemačka policija je izvestila o dva slučaja u kojima su se automobili zapalili na putu usled pregrevanja.\nOsim toga, policija javlja o povećanom broju pokvarenih automobila na putevima, što povezuju sa visokim temperaturama.\nI u Nemačkoj su se pojavile opasne zeleno-plave alge koje su primećene kod Lajpciga, a mogu izazvati iritacije kože, te su opasne i za životinje.\nFAZ javlja da su u Frankfurtu u 12 sati zabeležena 32 stepena, ali i da se širom zemlje beleže veće temperature.


Uticaj korona virusa na kineske kompanije u Evropi\nKakav je uticaj epidemija imala na postojeće infrastrukturne projekte kineskih preduzeća u Evropi?\nPandemija je uzrokovala ekonomsku recesiju u Evropi. Zbog oštećenja ili čak raspada evropskog industrijskog lanca, veliki broj preduzeća je u finansijskim teškoćama i stopa nezaposlenosti je povećana, što je povećalo operativni pritisak kineskih preduzeća.\nTokom epidemije nije došlo do prekida u izgradnji infrastrukturnih projekata koji uglavnom finansiraju kineske kompanije u Evropi.\nNovinar Kineske medijske grupe razgovarao je sa Gaom Sijaočuanom, istraživačem Instituta za Centralnu i Istočnu Evropu pri Predagoškom univerzitetu Istočna Kina.\nKoji su konkretni kineski projekti u Evropi?\nGao: Trenutno, kineska kapitalna imovina za izgradnju u Evropi uglavnom je koncentrisana na balkanske zemlje koje nisu članice EU. Već su završeni glavni projekti, uključujući izgradnju auto-puta E-763 u Srbiji, druga faza projekta elektrane Kostolac u Srbiji, termo-elektrana Stanari u BiH, most Mihajlo Pupin u Beogradu, postrojenja za sprečavanje poplava u Vroclavu u Poljskoj. Među njima je i srpski autoput E-763 dugačak oko 300 kilometara.To je prvi infrastrukturni projekat koji je realizovan u okviru saradnje između Kine i zemalja Centralne i Istočne Evrope, a ujedno je i prvi auto-put koji su izgradile kineske kompanije u Evropi. U fazi izgradnje su veliki projekti, poput Železnice Mađarska-Srbija, auto-put u Crnoj Gori i most Pelješac u Hrvatskoj.Proteklih nekoliko godina, ubrzavao se tempo internacionalizacije kineskih finansijskih institucija. U Evropi, finansijska sredstva Kine uglavnom su koncentrisana u razvijenim ekonomijama Zapadne Evrope, uglavnom u Britaniji, Nemačkoj i Francuskoj. Nakon 2012. godine, više kineskih finansijskih institucija počelo je da ulazi u evropske zemlje duž „Pojasa i puta“, uključujući Italiju i Španiju, koje su teško pogođene epidemijom, i zemlje Centralne i Istočne Evrope kao ekonomije u nastajanju u Evroaziji.\nKakav uticaj ima epidemija na evropske infrastrukturne projekte kineskih preduzeća?\nGao:Nakon izbijanja epidemije koronavirusa, zemlje na Balkanu su takođe imale poteškoće u zapošljavanju. Zbog velike podrške Vlade Srbije, izgradnja srpskog dela mađarsko-srpske železnice nije prekinuta. U aprilu su Izvozno-uvozna banka Kine i mađarsko Ministarstvo finansija potpisali ugovor o zajmu za mađarski deo železnice Mađarska-Srbija, simbolizujući važan napredak saradnje ovog kinesko-evropskog projekta.Generalno, epidemija nije uzrokovala značajan negativan uticaj na kapitalna sredstva kineskih preduzeća u Evropi.\nKakav uticaj ima koronavirus na kineske proizvodne kompanije u Evropi?\nGao:Zbog ozbiljnog uticaja epidemije na evropsku realnu ekonomiju, sada su se pojavile teškoće u radu kineskih proizvodnih kompanija u Evropi. Pod uticajem pada tražnje na tržištu uzrokovanog epidemijom u evropskim zemljama, proizvođač kućnih aparata “Hijsense Jurop” smanjio je svoje narudžbe u aprilu za dve trećine u odnosu na isti period prošle godine, te očekuje gubitak od više desetina miliona evra u prvoj polovini godine.Oporavak proizvodnih preduzeća koje u Evropi finansira Kina uglavnom zavisi od ukupnog oporavka evropske ekonomije i povećanja potražnje na tržištu.\nKakva su vaša očekivanja za saradnju između Kine i EU?\nGao:U procesu borbe protiv epidemije, temelji kinesko-evropske saradnje bili su dobri. Kineske prednosti u primeni novih tehnologija, uključujući veštačku inteligenciju, velike podatke, nano i 5G tehnologiju, široko su prepoznate. U periodu nakon epidemije, Kina i Evropa bi trebalo da smanje ideološke sporove i nastave da produbljuju pragmatičnu saradnju.\nSledeća ⇨ Petar Porobić predvodiće žensku vaterpolo reprezentaciju Kine\nPrethodna ⇦ Teretni železnički saobraćaj između Yiwua i Evrope porastao 151% u prvoj polovini godine


Fudbal - Strana 536\nCrveno-beli u Surdulicu putuju bez nekoliko standardnih prvotimaca, ipak, štoperi bi uskoro mogli da dobiju još jednog konkurenta u rotaciji.\nRonaldo: Poklonili smo pobedu\nNajbolji fudbaler Juventusa Kristijano Ronaldo kaže da njegov bivši klub Mančester Junajted nije uradio ništa da pobedi, ali da je dobio poklon od prvaka Italije.\nSpektakl na "Marakani", Zvezda dočekuje Liverpul\nFudbaleri Crvene zvezde dočekuju Liverpul u drugom spektaklu u Beogradu ovosezonske Lige šampiona. Utakmica četvrtog kola Lige šampiona igra se na stadionu "Rajko Mitić", a tok meča i kretanje rezultata možete pratiti na našem portalu.\nKlop ne želi tenziju i probleme - Šaćiri ne igra protiv Zvezde\nMenadžer fudbalskog kluba Liverpul Jirgen Klop odlučio je da na gostovanje Crvenoj zvezdi u Beogradu ne povede Ćerdana Šaćirija jer želi da spreči eventualne incidente zbog porekla fudbalera i ranijih događaja. Poštujemo našeg domaćina i ne želimo...\nSrbija kandidat za domaćina Mundijala 2030. godine\nRumunija, Bugarska, Grčka i Srbija kandidovaće se za organizaciju Svetskog prvenstva u fudbalu, rekao je predsednik Srbije Aleksandar Vučić\nZvezdine muke: Marin i Rodić oporavljeni, ne i Boaći\nCrvenu zvezda ima kadrovskih problema. Prvi špic, najverovatnije, propušta i Liverpul\nMilivojević: Platio sam glavom jer sam rekao svoje mišljenje\nSrpski fudbaler Luka Milivojević rekao je danas da veruje da nije izostavljen sa spiska reprezentacije zbog igračkih kvaliteta i istakao da mu je drago što njegovi saigrači znaju šta je istina i da veruje da će ga neki od njih i podržati.


Srbija - datum: 2018-10-30 PREDSJEDNIK SRBIJE U RAZGOVORU SA VISOKIM PREDSTAVNIKOM EU SAOPŠTIO\nKosovska vojska Vojska Kosova destabilizuje region\nPredsjednik Srbije Aleksandar Vučić ponovio je u razgovoru sa predsjedavajućim Delegaciji Evropskog parlamenta pri Parlamentarnom odboru za stabilizaciju i pridruživanje EU – Srbija Eduardom Kukanom da punopravno članstvo u EU predstavlja spoljnopolitički prioritet Srbije i naglasio da je cijelom regionu mjesto u Evropskoj uniji, što bi doprinijelo bržem ekonomskom razvoju zemalja Zapadnog Balkana.\nSrpski predsjednik je obavijestio predsjedavajućeg Delegaciji Eduarda Kukana o razlozima za prekid dijaloga sa Prištinom, naglasivši da nije ispunjena obaveza iz Briselskog sporazuma, prije svega formiranje Zajednice srpskih opština.\nOn je izrazio zabrinutost namjerama Prištine da formiraju tzv. vojsku Kosova i naglasio da će to dovesti do destabilizacije situacije u regionu.\n- Srbija je spremna za nastavak dijaloga, čak i u situaciji pojačanih političkih i bezbjednosnih tenzija nepovoljnih, prije svega, za Srbe na Kosovu i Metohiji - istakao je Vučić.\nPredsjednik Vučić je naglasio da je, u skladu sa novim preporukama Venecijanske komisije, u septembru ove godine predstavljen revidirani Nacrt ustavnih amandmana u oblasti pravosuđa.\nPredsjedavajući Delegaciji Eduard Kukan je pozitivno ocijenio ekonomski napredak Srbije, istakavši da su strani investitori zadovoljni poslovnom klimom u Srbiji, što Evropska unija pozdravlja.\nPredsjednica Vlade Srbije Ana Brnabić rekla je u razgovoru sa predsjedavajućim Odboru za stabilizaciju i pridruživanje EU i Srbije u Evropskom parlamentu Eduardom Kukanom da je članstvo u Evropskoj uniji strateški cilj Srbije, ali da reformske mjere, prije svega, treba da doprinesu napretku države i boljem životu njenih građana.\nOna je istakla da reforme u oblasti ekonomije i poboljšanju investicione klime daju rezultate, navodeći da je sada važan zadatak, da u godinama koje dolaze, država održi i zaštiti svoju ekonomsku stabilnost.\nKukan je pohvalio dobre ekonomske rezultate i istakao da ovako visoke standarde treba održati u daljim reformama.\n– Fokus bi trebalo da bude na vladavini prava i pravosuđu, borbi protiv korupcije i slobodi medija – naglasio je Kukan.\nPremijerka Brnabić rekla je da su najveći napori usmjereni na najzahtjevnija poglavlja – 23 i 24, koja se odnose na vladavinu prava i reformu pravosuđa.\nObjasnila je da je predstavljen Nacrt ustavnih amadmana u oblasti pravosuđa u septembru ove godine, u skladu sa preporukama Venecijanske komisije.\nBrnabićeva je izvijestila delegaciju Evropskog parlamenta da Vlada Srbije vodi kontinuirani dijalog sa predstavnicima civilnog društva o najvažnijim nacionalnim pitanjima i istovremeno izrazila očekivanje da će se otvorenim razgovorima sa medijskim udruženjima urediti oblast medijskih sloboda i djelovanja i stvoriti neophodno povjerenje sa obje strane.\nKukan je ocijenio da Srbija dobro napreduje u okviru pristupnih pregovora i pohvalio posvećenost i ozbiljnost države u procesu pristupanja Evropskoj uniji.\n– Srbija je potrebna Evropskoj uniji kao jak i stabilan partner u regionu – istakao je Kukan.\nKada je riječ o normalizaciji odnosa Beograda i Prištine, premijerka je izrazila zabrinutost zbog kontinuiranog izazivanja tenzija u Pokrajini što, prema njenim riječima, stoji na putu nalaženja zajedničkog kompromisnog rješenja.\nBrnabićeva je istakla da je Beograd spreman za pronalaženje trajnog rješenja i izrazila očekivanje da će i druga strana doprinijeti da ovaj kompromis učinimo mogućim.M.Nj.


Na FEST-u od 23. februara do 4. marta 116 premijernih filmova\nBeta 29. januara 2018. 14:55\nMedjunarodni filmski festival FEST, na kome će premijerno biti prikazano 116 filmova i 10 filmskih klasika, održaće se u Beogradu po 46. put, od 23. februara do 4. marta, pod sloganom „Pridji bliže“, saopštili su danas organizatori.\n„FEST će otvoriti višestruko nagradjivani američki film ‘Tri bilborda ispred Ebinga u Misuriju’ Martina Mekdone, a zatvoriti poljski film ‘Lice’ autorke Malgožate Šumovske“, rekao je umetnički direktor FEST-a Jugoslav Pantelić na predstavljanju ovogodišnjeg festivala.\n„Glavni takmičarski program nudi 16 filmova iz Madjarske, Danske, Iran, Kine, Argentine, Libana, Grčke, Hrvatske, SAD, Rusije, Italije i Švajcarske“, naveo je umetnički direktor FEST-a.\nO najboljima u kategorijama Glavnog takmičarskog programa za film, scenario, trežiju, mušku i žensku ulogu i najbolje debitantsko ostvarenje odlučivaće žiri u kome će biti Milčo Mančevski, Jovan Jovanović, Elma Tataragić, Mila Turajlić i Gordan Kičić.\nU istim kategorijama nagrade će se dodeljivati i u nacionalnoj selekciji „Srpski film“, o čemu će odlučivati žiri u sastavu Alen Sinkauz, Miloš Timotijević, Lordan Zafranović, Katarina Radivojević i Damjan Kozole.\n„U nacionalnoj selekciji učestvovaće pet filmova koji će na FEST-u imati premijeru, a to su ‘Banditi u potrazi za mamom’ Koste Ristića, ‘Ederlezi rising’ Lazara Bodrože, ‘Horizonti’ Svetislava Dragomirovića, ‘Izgrednici’ Dejana Zečevića i ‘O bubicama i herojima’ Petra Pašića“, kazao je Pantelić.\nNa konferenciji je istaknuto da će u trećem takmičarskom programu „Granice“ biti prikazano osam filmova koji su ocenjeni kao subverzivni, kontroverzni, umetnički filmovi koji pomeraju granice u tematskom i estetskom smislu.\nSelektor tog dela festivala Mladen Djordjević posebno je istakao film „Hitler’s Hollywood“ koji se bavi nemačkom kinematografijom za vreme vladavine nacista.\nU glavnom programu, van konkurencije, naćiće se najpopularniji filmovi svetske produkcije iz prošle godine, a posebno su izdvojeni filmovi „Lejdi bird“, „Call me by your name“, „The Sqare“, „The Shape of water“, kao i novi filmovi reditelja kao što je Roman Polanski, Fatih Akin, Pol Šreder, Lin Remzi, Fransoa Ozon, Kler Deni, Dalibor Matanić.\nSelekcija „Microwave“ donosi tri mikrobudžetna ostvarenja, medju kojima je i premijera domaćeg filma Jelene Marković „12 gnevnih žena“, a na „Docufestu“ biće prikazivani dokumentarci o Vitni Hjuston, Keri Grantu, Milču Mančevskom, dok će u novom programu „Play UK“, koji je spremljen u saradnji sa Britanskim savetom, biti prikazivani filmovi iz te zemlje i ostvarenja u VR (virtualna realnost) formatu.\nU programu „Thrills and Kills“ biće prikazani žanrovski filmovi horori i trileri poput horora „Maus“ smeštenog u BiH do novog trilera Gele Balubani „Money“.\n„Ove godine nagradu ‘Beogradski Pobednik’ za izuzetan doprinos filmskoj umetnosti dobiće madjarski reditelj Ištvan Sabo i srpska glumica Neda Arnerić, a ‘Beogradski Pobednik’ za dosadašnje stvaralaštvo biće dodeljen ruskom reditelju Karenu Šahazarovu“, kazao je Pantelić.\nPored zvaničnih nagrada, biće dodeljena i nagrada „Nebojša Djukelić“ za najbolji film regiona, Politikina nagrada „Milutin Čočić”“ kao i nagrade FIPRESCI žirija i FEDEORA žirija.\nGradska sekretarka za kulturu i predsednica Odbora FEST-a Ivona Jevtić, istakla je da će gradska uprava za ovu manifestaciju izdvojiti „rekordnih 30 miliona dinara“, a da se od Ministarstva kulture, koje je raspisalo konkurs, očekuje najmanje ista finansijska podrška kao i prošle godine, kada je FEST dobio devet miliona dinara.\nFilmovi će se prikazivati u Sava centru, Domu omladine, Dvorani kulturnog centra, bioskopu Fontana, Muzeju Jugoslovenske kinoteke, Jugoslovenskoj kinoteci, Centru za kulturu „Vlada Divljan“, a ove godine prvi put i u Sine grand Rakovica (Cine Grand).\nKarte za festival biće puštene u prodaju 3. februara.\nCena ulaznica je od 250 do 400 dinara, a za otvaranje festivala 500 dinara.


JUBILARNI FESTIVAL “SLOBODNA ZONA” U NIŠU - kultURA!\nJUBILARNI FESTIVAL “SLOBODNA ZONA” U NIŠU\nEmilija Tasić· 07/11/2014 ·1 min read\nJubilarni deseti festival angažovanog filma “Slobodna zona” biće otvoren u petak, 7. novembra, projekcijom dokumentarnog filma “20.000 dana na Zemlji” i trajaće do 12. novembra. Svečano otvaranje biće održano u bioskpu “Vilin grad”, dok će ostale projekcije biti prikazane u Niškom kulturnom centru.\nNa programu su i ove godine najbolji društveno angažovani dokumentarni filmovi, dobitnici nagrada na festivalima širom sveta. Na repertoaru festivala naći će se ukupno 11 ostvarenja režisera iz Velike Britanije, Francuske, Holandije, Hrvatske, Belgije, Ukrajine, ali i Izraela, SAD-a, i Mauritanije.\nOrganizatori posebno ističu filmove za koje očekuju najveće interesovanje publike a to je film Vima Vendersa “So zemlje” i ukrajinski film “Pleme” koji je snimljen na znakovnom jeziku.\nOd decembra, a najkasnije u januaru u saradnji sa Niškim kulturnim centrom, festival “Slobodna zona” će nastaviti da živi kroz program “Dokumentarni četvrtak“, kada će jedan četvrtak u mesecu biti posvećen dokumentarcima.\n“Zona” organizuje i nagradni konkurs u kome će kroz igru svojim vernim fanovima dodeliti karte za filmske projekcije. Zainteresovani treba da fotografišu crvene nalepnice na kojima je ispisano “10. Slobodna zona”, ime filma i režisera i postave ih na Fejsbuk stranicu festivala.\nKarte za svečano otvaranje u bioskopu “Vilin grad” prodavaće se po ceni od 260 dinara, a karte za projekcije ostalih filmova u Niškom kulturnom centru, posetioci će moći da kupe po ceni od 100 dinara.\nPetak, 07. novembar\n20h – “20 000 dana na zemlji”\nSubota, 08. novembar\n19h – “So zemlje”\n21h – “Ljubavna odiseja”\nPROGRAM FESTIVALA “NISOMNIA” 2014\nNedelja, 9. novembar\n19h – “Motivacija: nula”\n21h – “Potraga za felom”\nPonedeljak, 10. novembar\n19h – “Dolazimo kao prijatelji”\n21h – “Omar”\n19h – “Ne ostavljaj me”\n21h – “Timbuktu”\n19h – “Žirafa”\n21h – “Pleme”\nBioskop "Vilin Grad" NišFestivalfilmNiški kulturni centar\nNiški kulturni centar – oktobarski vodič kroz programe


Beč poručuje Beogradu: Veza sa Rusijom ne mora da trpi zbog puta u EU - 23.07.2018, Sputnik Srbija\nBeč poručuje Beogradu: Veza sa Rusijom ne mora da trpi zbog puta u EU\nNema razloga da Beograd i Priština ne okrenu novu stranicu u odnosima kad su to mogli da urade vekovni neprijatelji Francuska i Nemačka i mnogi drugi, i u... 23.07.2018, Sputnik Srbija\npolitika, vesti, evropa\n07:55 23.07.2018 (Osveženo: 08:17 23.07.2018)\n© AFP 2022 / JOE KLAMARZastava Austrije\nNema razloga da Beograd i Priština ne okrenu novu stranicu u odnosima kad su to mogli da urade vekovni neprijatelji Francuska i Nemačka i mnogi drugi, i u potpunosti podržavamo napore visoke predstavnice Federike Mogerini da pomogne u traženju rešenja, izjavila je ministarka spoljnih poslova Austrije Karin Knajsl.\n„Što se tiče sadržaja sporazuma, na veštinama diplomata i dalekovidosti lidera je da rade na mudrom i fer, kompromisnom rešenju“, rekla je Knajslova za Novosti.\nEvropska unija stalno naglašava važnost dijaloga Beograda i Prištine, zemlje EU su više nego oprezne u pogledu uvoza otvorenih pitanja od novih članica i odlučne su da u budućnosti ne dođe do takve situacije, kaže Knajslova.\n„Na stolu je potraga za sveobuhvatnom normalizacijom odnosa u obliku pravno obavezujućeg sporazuma. To je ključno za evropske puteve Srbije i Kosova i biće kamen-temeljac za održivu regionalnu stabilnost“, navodi austrijska ministarka.\nSledi decenija puzanja do EU — ima li Srbija plan B\n27 Maj 2018, 13:18\nUpitana da li Srbija može da zadrži dobre odnose sa Rusijom i da napreduje ka EU, Knajslova kaže da je Srbija istakla da je njen jasan strateški prioritet pridruživanje EU.\n„Unija je najvažniji ekonomski partner Srbije. Međutim, pridruživanje evropskoj porodici ne znači da moraju da trpe veze između Srbije i Rusije. Beograd sigurno može da pronađe pragmatičan pristup održavanju dobrih odnosa sa Moskvom. Kad se postaje član EU, onda to podrazumeva postepeno produbljivanje odnosa, uključujući i usklađivanje sa zajedničkom spoljnom i bezbednosnom politikom, kao što je nedavno izraženo u deklaraciji samita EU — Zapadni Balkan“, rekla je Knajslova.\nOna navodi da je po pitanju migrantske krize Austrija uspostavila odličnu saradnju sa Srbijom i da cene napore Srbije.\n„Istovremeno, očekujemo od Srbije da blisko uskladi svoju migracionu i viznu politiku sa EU kako bi se izbegao jaz u našem sveobuhvatnom pristupu“, rekla je šefica austrijske diplomatije.\nUpitana da li će Srbija na svojoj teritoriji morati da otvara prihvatne centre za migrante, Knajslova kaže da je ideja regionalnih centara za prihvat potvrđena na nedavnom samitu EU, a da je cilj uklanjanje podsticaja od opasnih putovanja.\n„Podrazumeva se da će osnivanje takvih centara biti jedino moguće u bliskoj saradnji sa zemljama kojih se to tiče. Prvo moramo da razradimo mnogobrojne praktične i pravne detalje, tako da su spekulacije o tome ’gde‘ i ’kako‘ definitivno preuranjene", rekla je austrijska ministarka.\nPo pitanju pridruživanja Srbije EU do 2025. godine, Knajslova kaže da Srbija napreduje dobro, ali da su ostale da se urade važne stvari.


Ruska avijacija raznijela terorističku bazu u Siriji, ubijeno 200 militanata – iribina\nHome/bliski istok/Ruska avijacija raznijela terorističku bazu u Siriji, ubijeno 200 militanata\nSjeveroistočno od sirijske Palmire teroristi su napravili zakamufliranu bazu, gdje su formirane grupe za terorističke napade; avioni ruskih vazduhoplovnih snaga izvršili su napad na ove objekte, saopštio je zamjenik načelnika Centra za pomirenje zaraćeniha strana u Siriji kontraadmiral Aleksandar Karpov.\n– Prema dobijenim informacijama, teroristi su napravili zakamufliranu bazu severoistočno od Palmire, gde su formirane borbene grupe za slanje i izvođenje terorističkih napada u različitim regionima zemlje, a takođe se proizvodile eksplozivne naprave ručne proizvodnje – rekao je Karpov na brifingu.\n– Kao rezultat (napada)… uništena su dva skloništa, do 200 militanata, 24 pikapa sa teškim mitraljezima, kao i oko 500 kilograma municije i komponenata za izradu improvizovanih eksplozivnih naprava – precizirao je Karpov.\nOn je istakao i da teroristi u Siriji planiraju terorističke napade i napade na državne institucije u većim gradovima čiji je cilj destabilizacija situacije uoči predsjedničkih izbora.\nPrema njegovim riječima, teroristi se obučavaju u kampovima za obuku, koji se nalaze “na teritorijama koje ne kontrolišu sirijske vlasti, uključujući zonu El Tanf, koju kontrolišu Oružane snage SAD”.


Promet slab, ali je barem prestao pad berze | Kamatica\nPočetna > tekst > Promet slab, ali je barem prestao pad berze\nPromet slab, ali je barem prestao pad berze\nTekst objavljen: 07.02.2013 16:49\nČetvorodnevni silazni trend domaćeg tržišta kapitala danas je zaustavljen, ali je ponovo zabeležena slaba investiciona aktivnost. Ukupan promet u trgovanju akcijama iznosio je 18,1 milion dinara, dok je indeks najlikvidnijih akcija Belex 15 dobio na vrednosti 0,3 odsto.\nNajprometnija hartija bio je zrenjaninski Dijamant Agrar (DJAGZ) koji je ostvario promet od 5,2 miliona dinara na ceni od 2.200 dinara.\nNiška AIK banka (AIKB) bila je najprometnija bankarska akcija sa realizacijom od 0,9 miliona dinara uz blagi pad od 0,1 odsto na 1.566 dinara. Akcijama Komercijalne banke (KMBN) se i danas slabo trgovalo, te je promet bio tek 0,2 milion dinara po prosečnoj ceni od 1.518 dinara. Akcije Privredne banke (PRBN) uz neveliki promet oporavile su se 3,5 odsto na 119 dinara, dok je Globos osiguranje (GLOS) bilo dobitnik dana sa rastom od 13,7 odsto na 108 dinara.\nOd uobičajeno najlikvidnijih hartija, najviše se trgovalo NIS-om (NIIS) koji se zadržao na jučerašnjoj ceni uz promet od 4,1 milion dinara.\nDrugi dan zaredom solidno se trgovalo akcijama vranjskog Alfa plama (ALFA) koji je porastao dodatnih 1,4 odsto na 5.700 dinara uz promet od 2,1 milion dinara. Dominantan akcionar Alfe, beogradska kompanija Amasis, objavila je juče ponudu za preuzimanje akcija ove kompanije po ceni od 5.400 dinara, koja prestaje da važi ukoliko ponuđač ne prikupi barem 15 odsto akcija.\nEnergoprojekt holding (ENHL) zabeležio je rast od 1,2 odsto na 660 dinara uz promet od 1,2 miliona dinara, dok je Aerodrom ”Nikola Tesla” (AERO) ojačao 2,6 odsto na 483 dinara uz promet od 0,9 miliona dinara.\nImlek (IMLK) je blago oslabio na 3.168 dinara uz promet od 1,7 miliona dinara, dok je Metalac (MTLC) pao 0,9 odsto na 1.981 dinar uz realizaciju od 0,8 miliona dinara.\nakcije indeksi belex Beogradska berza Beogradska berza


Ponovo odložena konstitutivna sjednica SO Podgorica\nNastavak konstitutivne sjednice Skupštine opštine Podgorica, koja je trebalo da se održi danas, odgođen je za ponedjeljak 21. jun. Na današnjoj sjednici je, prema dnevnom redu, trebalo da se verifikuje preostalih deset odborničkih mandata opozicije kao i da se izabere predsjednik Skupštine opštine.\nNastavak sjednice je odložen zbog potrebe vladajuće kolicije na državnom , ali ne i na gradskom nivou Demokratske partije socijalista i Socijaldemokrtske partije za novim krugom pregovora, kako bi se usaglasio koalicioni Sporazum u Podgorici. Istovremeno, politički direktor DPS-a Predrag Sekulić rekao je za Pobjedu da će njegova partija danas dostaviti Socijaldemokratskoj partiji prijedlog koji se odnosi na funkcionisanje kompeltne lokalne samouprave Podgorice.\nIz SDP-a je Portalu Analitika potvrđeno da su dobili novu ponudu DPS-a ali nijesu za sada htjeli da je komentarišu.\nOdgađanje sjednice SO Podgorice za nekoliko dana, tumači se kao još jedan pokušaj koalicionih partnera na državnom nivou da se pomire suprostavljeni stavovi dvije partije o formiranju lokalne vlasti U Glavnom gradu.\nU jednonedjeljnim pregovorima između koalicionih partnera na državnom nivou se kao sporan pokazao jedino izbor gradonačelnika, jer SDP traži da se prvi čovjek bira konsenzusom dok je to u DPS-u doživljeno kao ucjena.\nPredsjednik DPS-a Milo Đukanović ranije je kazao da DPS neće dozvoliti da ga SDP ucjenjuje kada je u pitanju formiranje lokalne vlasti u Glavnom gradu, na što mu je iz SDP-a odgovoreno da bi DPS sa eventualnom koalicijom sa djelovima opozicije ugrozio koaliciju na državnom nivou.


Košarkaški klub sa istoka Srpske i dalje u problemima: Bratunac ni na nebu ni na zemlji - Glas Srpske\nMilan Zubović 29.07.2021 07:54\nBRATUNAC - Stanje u Košarkaškom klubu Bratunac nije se mnogo popravilo od kraja takmičenja u prošloj sezoni, kada je najavljeno odustajanje od nastupa u Ligi BiH i selidba u Prvu Ligu Republike Srpske.\nIpak, odluka u kojem će rangu nastupati još nije donesena jer nije održana sjednica Skupštine kluba, koja je trebalo da bude do kraja jula, a po novom preliminarnom dogovoru planirano je da se članovi okupe do sredine avgusta. Takođe, veliki problemi nastali su nakon što je preminuo predsjednik kluba Srđan Šarenac.\n- Ne znamo još ništa. Skupština kluba trebalo bi da bude održana za nekih 15 dana i na njoj ćemo odlučiti o daljoj sudbini, odnosno u kojem rangu takmičenja ćemo nastupati, Ligi BiH ili Prvoj ligi Republike Srpske. Sa igračima smo postigli dogovor i uz pomoć opštine isplatili jednu od dvije plate koje su kasnile, dok su nam košarkaši izašli u susret i odrekli se jedne - istakao je sportski direktor ekipe Dane Dragičević.\nNi sam ne zna da li će ostati u klubu i sve će zavisiti upravo od pomenute skupštine, a do tada bi trebalo da bude održan sastanak sa načelnikom opštine Bratunac Srđanom Rankićem.\n- Jasno je da kasnimo sa Skupštinom, a samim tim i sa svim ostalim stvarima. Očekuje me sastanak sa načelnikom opštine, koji je trenutno na odmoru, pa ćemo vidjeti na šta možemo računati u narednom periodu. To ću i predstaviti članovima Skupštine, pa ćemo odlučiti u kojem ćemo pravcu ići dalje. Načelnik nam je još ranije sugerisao da para nema za Ligu BiH i iz budžeta opštine dobićemo 50.000 maraka, što je malo i za Prvu ligu Srpske, mada imamo nekih nagovještaja da ćemo naći nekoliko sponzora koji bi nam pomogli, iako je jasno da ćemo sa dosta podmlađenim timom krenuti u novu sezonu i posvetiti se razvoju mladih igrača iz našeg mjesta i okoline - istakao je Dragičević.\nPrema njegovim riječima, dodatne probleme pravi i nepoznat sistem takmičenja iduće sezone u Ligi BiH.\n- I kada bismo se nekim čudom našli u Ligi BiH, u ovom trenutku jednostavno ne znamo šta da radimo dalje i kako da formiramo ekipu. Ne znamo da li će biti igran samo ligaški dio takmičenja, da li će biti plej-auta, odnosno kada sezona završava... pa ne znamo na koji vremenski period potpisivati ugovore sa igračima. Ako bude plej-aut, onda bi trebalo da štedimo četiri-pet mjeseci pa da dovedemo dva pojačanja za završni dio sezone. To nam stvara mnogo problema u organizaciji jer su nam i sa te strane ruke vezane. Ipak, sve ovo zavisi od odluka na Skupštini kluba - naglasio je Dragičević.\nTokom tri sezone u Ligi BiH ekipu je sa klupe vodio Ognjen Radić, čiji je status takođe nepoznat.\n- Ognjen je tu i rekao mi je da će ostati u klubu ako ostanem i ja. Nije on gledao finansije u proteklom periodu, već da napravi dobar rezultat sa ekipom. Malo se dvoumi o ostanku, jer ako budemo igrali u Prvoj ligi Srpske, bio bi to neki njegov korak nazad u karijeri, mada nije isključeno da ostane i u tom slučaju - kazao je Dragičević.